sagorsarker/bangla-wikipedia huggingface dataset:
উপমহাদেশ

উপমহাদেশ এক ব্যাপক বিস্তৃত, সম্পর্কযুক্ত ও স্বয়ংসম্পূর্ণ ভূমিমণ্ডল যা কোন একটি মহাদেশকে বিভক্ত করে গঠিত হয়ে থাকে। অভিধানে বর্ণিত হয়েছে যে, "উপমহাদেশ বলতে একটি নিশ্চিত ভৌগোলিক এলাকা অথবা রাজনৈতিকভাবে স্বাধীন অঞ্চলকে বুঝায় যা মহাদেশের অনুরূপ অথবা, একটি বিরাট অঞ্চল কিংবা আরও বেশি অথবা কম স্বয়ংসম্পূর্ণ মহাদেশীয় উপ-বিভাগ।"
ইংরেজিতে উপমহাদেশ বলতে মূলতঃ ভারতীয় উপমহাদেশকে বুঝানো হয়ে থাকে। সাধারণতঃ, বাংলাদেশ, ভারত, পাকিস্তান, নেপাল, ভুটান, মালদ্বীপ ও শ্রীলঙ্কাকে নিয়ে ভারত উপমহাদেশ গঠিত। এ অঞ্চলে হিমালয় পর্বতমালা রয়েছে। এছাড়াও, ভূ-সাংস্কৃতিক পরিমণ্ডলে এশিয়া মহাদেশের অন্যান্য অঞ্চল থেকে পৃথক করেছে। গোবি মরুভূমি, পামির মালভূমি, বৃষ্টিস্নাত বনাঞ্চল, পাহাড়-পর্বত, সাগর-উপসাগর-মহাসাগরও এ অঞ্চলে বিদ্যমান। অজস্র ভাষা, গোত্র, ধর্ম রয়েছে যা পৃথিবীর অন্য যে কোন মহাদেশের প্রায় অনুরূপ।
ইস্টার্ন ফেডারেল ক্রেডিট ইউনিয়ন বীমা ভবন

ইস্টার্ন ফেডারেল ক্রেডিট ইউনিয়ন বীমা ভবন বাংলাদেশের ঢাকায় অবস্থিত একটি আকাশচুম্বী ভবন। এটি মহানগরীর কেন্দ্রীয় ব্যবসায়িক অঞ্চল মতিঝিলে অবস্থিত। এটির উচ্চতা ১০১ মিটার (৩৩১ ফুট) এবং এটি মোট ২৭টি তলা নিয়ে গঠিত। এটি ইস্টার্ন ফেডারেল ক্রেডিট ইউনিয়ন ইন্স্যুরেন্স সদরদপ্তর। এটি ঢাকা শহরের আকাশচুম্বী ভবনগুলোর মধ্যে অন্যতম। ১৯৭২ সালে নির্মিত এই ভবনটি ১৯৮৫ সাল পর্যন্ত বাংলাদেশের সর্বোচ্চ আকাশচুম্বী ভবনের তালিকায় ছিল। পরে বাংলাদেশ ব্যাংক ভবন সম্পন্ন হলে এটি সেই মর্যাদা হারায়।
জনতা ব্যাংক ভবন

জনতা ব্যাংক ভবন বাংলাদেশের ঢাকায় অবস্থিত একটি আকাশচুম্বী ভবন। এটি মহানগরীর কেন্দ্রীয় ব্যবসায়িক অঞ্চল মতিঝিলে অবস্থিত। এটির উচ্চতা ৭৭.১৮ মিটার (২৫৩.২২ ফুট) এবং এটি মোট ২৪টি তলা নিয়ে গঠিত। এখানে বাংলাদেশের অন্যতম প্রধান ব্যাংক, জনতা ব্যাংকের প্রধান কার্যালয় অবস্থিত। ১৯৮৫ সালে নির্মিত এই ভবনটি বাংলাদেশের সুউচ্চ ভবনগুলোর মধ্যে অন্যতম। বর্তমানে এটি বাংলাদেশের ৩৭তম সুউচ্চ ভবন। এই ভবনটি নির্মাণ করেছে কনকর্ড গ্রুপ।
নাভানা টাওয়ার

নাভানা টাওয়ার বাংলাদেশের ঢাকায় অবস্থিত একটি আকাশচুম্বী ভবন। এটি মহানগরীর কেন্দ্রীয় ব্যবসায়িক অঞ্চল গুলশানে অবস্থিত। এটির উচ্চতা ৭৪ মিটার (২৪৩ ফুট) এবং এটি মোট ২৩টি তলা নিয়ে গঠিত। এটি ঢাকা শহরের আকাশচুম্বী ভবনগুলোর অন্যতম ভবন।
ইদ্রিছ শাহ

ইদ্রিছ শাহ (১৬ জুন ১৯২৪- ২৩ নভেম্বর ১৯৯৬) (, ফার্সি: ادریس شاه, উর্দূ: ادریس شاه, হিন্দি: इदरीस शाह) ছিলেন পাশ্চাত্যের সুপরিচিত সুফি সাধক, প্রচারক। তিনি তিন ডজনেরও বেশি বইয়ের লেখক। ইদ্রিছ শাহ, সাইয়্যেদ ইদ্রিছ হাশেমী এবং ছদ্মনাম আরকোন দারাউল নামে পরিচিত। 
ইদ্রিছ শাহ ভারতের হিমাচল প্রদেশের শিমলা অঞ্চলে ১৯২৪ সালের ১৬ জুন তারিখে জন্ম গ্রহণ করেন। তার মায়ের নাম সায়েরা এলিজাবেথ লুজিয়া শাহ এবং পিতা সর্দার ইকবাল আলী শাহ ছিলেন আফগান বংশোদ্ভূত একজন ভারতীয় লেখক ও কুটনৈতিক। পৈতৃক বংশ পরম্পরায় তিনি মুছাবী ও সৈয়দ গোত্রীয় ছিলেন। তার দাদা সৈয়দ আমজাদ আলী শাহ ছিলেন ভারতের উত্তর প্রদেশের সার্দানা রাজ্যের নবাব।
ইদ্রিছ শাহ মূলত লন্ডন ও আক্সফোর্ডে বেড়ে উঠলেও পাশ্চাত্য ও প্রাচ্যের নানা দেশে তার বিচরণ পরিলক্ষ্যিত হয়। তিনি চিন্তিয়া (কাশফি) কাবরানীর সাথে ১৯৫৮ সালে বিবাহ বন্ধনে আবদ্ধ হলে তিনি এক পুত্র ও দুই সন্তনের জনক হন।
নভেম্বর ২৩, ১৯৯৬ সালে লন্ডনে ইদ্রিছ শাহ ৭২ বছর বয়সে মৃত্যু বরণ করেন। তার মৃত্যু সম্পর্কীত দ্যা টেলিগ্রাফ এর রিপোর্ট হতে জানা যায় আফগানিস্তান ও রাশিয়ার যুদ্ধে তিনি আফগান মোজাহেদদের সাথে সংশ্লিষ্ট ছিলেন। তিনি একটি সংস্কৃতি চর্চা ও গবেষণা কেন্দ্রের পরিচালক, রয়েল হিউম্যান সোসাইটি এবং রয়েল হসপিটাল এন্ড হোম ফর ইনকিউরেবলস্ এর প্রশাসক এবং এ্যাথেনিয়াম ক্লাবের মেম্বার পদে দায়িত্ব পালন করেন। তার বইয়ের পনের মিলিয়ন সংখ্যা বিক্রি হয়ে যায় মৃত্যুর সমসাময়িক কালে এবং বহু আন্তর্জাতিক পত্র-পত্রিকায় বহুল আলোচিত হয়।
হৃদয় খান

হৃদয় খান (জন্ম: ০৩ জানুয়ারি ১৯৯১) একজন বাংলাদেশী গায়ক এবং সুরকার। ২০০৮ সালে তার প্রথম অ্যালবাম "হৃদয় মিক্স" প্রকাশিত হয়। তিনি বাংলাদেশের সুরকার। প্রথম অ্যালবাম প্রকাশের পর আর তাকে পেছনে ফিরে তাকাতে হয়নি।
হৃদয় খান ১৯৯১ সালের ০৩ জানুয়ারি ঢাকায় জন্মগ্রহণ করেন। পরিবারে দুই ভাই ও এক বোনের মাঝে হৃদয় বড়।ছোট ভাই প্রত্যয় খান একজন গায়ক,সুরকার ও সংগীত পরিচালক। মা শেফালী খান ও তার বাবা রিপন খান, যিনি বাংলাদেশের "জিঙ্গেল কিং" নামে পরিচিত। তার দাদা মইনুল ইসলাম খান একজন সঙ্গীতশিল্পী এবং সঙ্গীত প্রশিক্ষক ছিলেন।
হৃদয় খানের গান গাওয়া কিংবা কম্পোজিশনের শুরু কিশোর বয়সে। তার দাদা ছিলেন গানের ওস্তাদ। বসার ঘরে ছেলেমেয়েদের তিনি নিয়মিত গান শেখাতেন। সেই পথ ধরে বাবা রিপন খানও হলেন নামকরা সঙ্গীতশিল্পী। লিটল জুয়েলস স্কুলেই তার পড়াশোনার হাতেখড়ি। ২০০৮ সালে লেজার ভিশন থেকে 'হৃদয় মিক্স' বাজারে আসে। সেই অ্যালবামের কয়েকটি গান তাতে দ্রুত জনপ্রিয় বানিয়ে দেয়। এর পরে তার আরও কয়েকটি অ্যালবাম বের হয়।
হৃদয় খান ২০১০ সালে জনপ্রিয় মডেল ও অভিনেত্রী সুজানা জাফর এর প্রেমে পরেন। প্রায় তিন বছর প্রেম করার পর ২০১৪ সালের ১ আগস্ট দুজনে বিবাহ বন্ধনে আবদ্ধ হন । কিন্তু বিয়ের মাত্র আট মাসের মধ্যে দাম্পত্য কলহের জের ধরে ৬ এপ্রিল ২০১৫ সালে একে অপরের থেকে বিচ্ছেদ হয়ে যান। সেপ্টেম্বর ২০১৭ সালে, তিনি হুমাইরাকে বিয়ে করেন। ২০২৪ সালে হুমাইরার সাথেও তার বিবাহবিচ্ছেদ হয়।
সিনেমা’র গানের অ্যালবাম
জীবন বীমা টাওয়ার

জীবন বীমা টাওয়ার বাংলাদেশের ঢাকায় অবস্থিত একটি আকাশচুম্বী ভবন। এটি মহানগরীর কেন্দ্রীয় ব্যবসায়িক অঞ্চল মতিঝিলে অবস্থিত। এটির উচ্চতা এবং এটি মোট ২১টি তলা নিয়ে গঠিত। বর্তমানে এটি জীবন বীমা কর্পোরেশন বাংলাদেশের প্রধান কার্যালয়। এছাড়া এই ভবনে অন্য বেশ কয়েকটি ব্যাংক ও অফিস রয়েছে। এটি টাওয়ারটি কনকর্ড গ্রুপ দ্বারা নির্মিত হয়।
ইউনিক আক্রোপলিস

ইউনিক আক্রোপলিস বাংলাদেশের সবচেয়ে উঁচু তলার ভবন এবং ঢাকার দ্বিতীয় সর্বোচ্চ ভবন হবে বলে আশা করা হচ্ছে। এটি ঢাকার বাণিজ্যিক কেন্দ্র গুলশান এভিনিউতে অবস্থিত। ২০১৮ সালের ভিতর এটির সমস্ত কাজ সম্পন্ন করার পরিকল্পনা করা হয়েছে।
টাওয়ার নিম্নলিখিত সুবিধাগুলি থাকবে:
জেব এটলাস

জেব এটলাস ১৯৭০ সালের ১৫ অক্টোবর ওরেগন এর পোর্ট ল্যান্ডে জন্মগ্রহণ করেন। তিনি "উইকিপিডিয়া:আমেরিকা, আমেরিকার" একজন সফটকোর পারফরমার এবং হার্ডকোর যৌন অভিনেতা।
এটলাস বেড়ে উঠেছেন ওরেগন এর পোর্টল্যাণ্ড এ। ১৯৯৩ সালে ওরেগন স্টেট ইউনিভার্সিটি থেকে স্বাস্থ্য বিজ্ঞান এবং খেলাধুলার উপর বিশ্ববিদ্যালয় ডিগ্রি অর্জন করেন। একটি বডিবল্ডিং শো দেখার পর থেকে তিনি স্বাস্থ্য ফিটনেস ম্যাগাজিন গুলোর জন্য মডেলিং শুরু করেন। সেখান থেকে এটলাসের পরিচয় হয় এরোটিক ফটোগ্রাফার রন ললয়ড এর সাথে। ২০০৩ সালে এটলাস নেট ক্রিস্টিয়ানসনের সাথে যৌথভাবে ম্যান ম্যাগাজিনের "ম্যান অফ দ্যা ইয়ার" নির্বাচিত হন। সে তার প্রথম সমকামী ওরাল সেক্স দৃশ্যে অভিনয় করে JakeCruise.com কোম্পানীর সাথে। সে সমকামী এবং বিষমকামী উভয় ধরনের যৌন চলচ্চিত্রে অভিনয় করেছেন।
২০০৩ ম্যান ম্যাগাজিনের ম্যান অফ দ্যা ইয়ার (নেট ক্রিস্টিয়ানসনের সাথে যৌথভাবে) 
২০০৬ ম্যান ম্যাগাজিনের ম্যান অফ দ্যা ইয়ার। 
২০০৯ GayVN পুরস্কারঃ সেরা পার্শ্ব অভিনেতা 
২০০৯ GayVN পুরস্কারঃ সেরা ওরাল দৃশ্য ( ম্যাথিউ রাশ এর সাথে যৌথ ভাবে) 
২০০৯ গ্রাবী পুরস্কারঃ সেরা দ্বৈত (এডাম কিলিয়ানের সাথে যৌথভাবে)
সিটি সেন্টার

সিটি সেন্টার হল এখনও পর্যন্ত বাংলাদেশে নির্মিত সবচেয়ে লম্বা আকাশচুম্বী ভবন। এটি ঢাকার বাণিজ্যিক প্রাণকেন্দ্র মতিঝিলে অবস্থিত। ভবনটি উঁচু।
সিটি সেন্টার বাংলাদেশের প্রথম ভবন যেখানে বহুতল গাড়ি পার্কিং সুবিধা প্রদান করা হয়। ভবনটিতে একটি ছোট কনভেনশন সেন্টার এবং বিনোদনমূলক স্থান রয়েছে, সেইসাথে একটি অ্যাট্রিয়াম রয়েছে। ভবনটি বাণিজ্যিক ব্যবহারের জন্য নির্মিত হলেও জনসাধারণের জন্য উন্মুক্ত। ভবনটিতে হেলিকপ্টার নামারও ব্যবস্থা আছে।
শ্যন পল লকহার্ট

শ্যন পল লকহার্ট ১৯৮৬ সালের ৩১ অক্টোবর আইডাহোর লুইস্টনে জন্মগ্রহণ করেন। তিনি একজন আমেরিকান মডেল, চলচ্চিত্র অভিনেতা এবং সমকামী পর্নোগ্রাফিক অভিনেতা। তিনি ব্রেন্ট করিগন ছদ্মনামে সমকামী যৌন চলচ্চিত্রে অভিনয় শুরু করেন।
লুইস্টনে জন্ম নেয়া শ্যন পল লকহার্ট বেড়ে ওঠেন সিয়াটলে তার সৎ পিতার কাছে। ২০০৩ সালে তার মায়ের সাথে বাস করার জন্য তিনি স্যান ডিয়েগোয় যান। তার ছেলে বন্ধু তাকে সমকামী পর্নোগ্রাফীতে নিয়ে আসেন। তখন তার বয়স মাত্র ১৬। 
শ্যন ব্রেন্ট করিগন নামে অনেকগুলো গে পর্নোগ্রাফিক চলচ্চিত্রে অভিনয় করেছেন। ফক্স রাইডার নামে তিনি “দ্যা ভেলভেট মাফিয়া” পার্ট ১ এবং ২ তে অভিনয় করেন। তিনি তার স্কুল বয় ক্রাশ এবং দ্যা ভেলভেট মাফিয়ার জন্য সমাধিক পরিচিত। ২০০৪ সালে শ্যন কোবরা ভিডিওতে প্রথম যৌন চলচ্চিত্রে কাজ করা শুরু করেন। তিনি দ্রুত সময়ের মধ্যে কোবরা ভিডিওর একজন জনপ্রিয় পারফরমার হয়ে ওঠেন।
ববি দেওল

ববি দেওল (জন্ম বিজয় সিং দেওল, ২৭ জানুয়ারি, ১৯৬৭ ) একজন ভারতীয় অভিনেতা। তিনি বলিউড অভিনেতা ধর্মেন্দ্রের পুত্র ও সানি দেওলের ভাই।
ববি দেওল ১৯৯৫ সালে বারসাত সিনেমায় তাঁর ভূমিকার জন্য ফিল্মফেয়ার শ্রেষ্ঠ অভিষেক পুরস্কার লাভ করেন এবং পরে ২০০২ সালে হামরাজ সিনেমায় তাঁর অভিনয়ের জন্য ফিল্মফেয়ার শ্রেষ্ঠ অভিনেতার পুরস্কার জন্য মনোনীত হয়েছিলেন।
ইভান আগুইলি

ইভান আগুইলি (আব্দুল হাদি আকিলি) (মে ২৪, ১৮৬৯ - অক্টোবর ১, ১৯১৭) ছিলেন একজন সুইডিশ পেইন্টার ও লেখক। তিনি ছিলেন মিশরের বিখ্যাত সুফি সাধক শেখ আব্দুর রহমান আল-কবির এর ইউরোপ অঞ্চলে নিযুক্ত খলিফা বা ছুফি প্রতিনিধি (মাকাদ্দেম)। পশ্চিমা বংশোদ্ভূত তিনিই প্রথম ব্যক্তি যিনি নিজে পীর হিসাবে জীবন যাপন করেন। তিনি প্রচ্যের অপর বিখ্যাত সুফি সাধক রেন জুনুনকে সুফি ভাবধারায় আনার পেছনে পীর ও দীক্ষাগুরু হিসাবে ভূমিকা রাখেন এবং ইবনুল আরাবীর সুফি মতার্শ প্রচারে ভূমিকা রাখা তিনিই প্রথম পশ্চিমা বংশদ্ভূত সুফি। আগুইলির লেখা নিবন্ধ ইউনিভার্সেলিটি ইন ইসলাম ( বিশ্বজুড়ে ব্যাপক গ্রহণযোগ্য লাভ করে।
ইভান আগুইলির পারিবারিক নাম ছিল জন গুষ্টাফ এ্যাগিলি। তিনি স্যালা নামক সুইডেনের এক ছোট্ট শহরে ১৮৬৯ সালের ২৪ মে জন্ম গ্রহণ করেন। তার পিতার নাম জোহান গ্যাব্রিয়্যাল এ্যাগিলি।
১৮৭৯- ১৮৮৯ সাল পর্যনত স্কটল্যান্ড ও ষ্টকহোমে লেখা পড়া করেন। তার যৌবনের শুরু হতেই ধর্মীয় আধ্যাত্মিকতায় বিষয়ে তার অধীর আগ্রহ প্রকাশ পায়। তিনি ১৮৮৯ সালে ইভান আগুইলি নামধারণ করে প্যারিস পাড়ি জমান। সুইডেনে প্রত্যাবর্তনের পূর্বে ১৮৯০ সালে চলে যান লন্ডনে।
১৮৯০ সালে ষ্টকহোমে ফিরে এসে তিনি আর্ট্ স্কুলে ভর্তি হন। ১৮৯২ সালে তিনি ফিরে যান প্যারিসে। ফরাসী বিপ্লবের সাথে যুক্ত থাকার দায়ে তাকে জেলে যেতে হয় ১৮৯৪ সালে। তাকে ঐতিহাসিক ট্রায়েল অব দি থার্টি এর মামলার মোকাবেলা করতে হয়। কয়েক মাসের মধ্যে ছাড়া পেয়ে তিনি ১৮৯৫ সালে মিশরের উদ্দেশ্যে ফ্রান্স ত্যাগ করেন। সেখানে তিনি পুনরায় ১৮৯৬ সালে প্যারিসে ফেরত আসার পূর্ব পর্যন্ত অবস্থান করেন। মিশরে বসবাসকালে তিনি ইসলাম ধর্মে দীক্ষিত হয়ে নাম ধারণ করেন আব্দুল হাদি আকিলি। অতপর ১৮৯৯ সালে বর্তমান শ্রীলঙ্কার কলম্বো ভ্রমণ শেষে ফ্রান্সে ফিরে আসেন ১৯০০ সালে।
ইভান আগুইলি পুনরায় ১৯০২ সালে কায়রোতে ফেরত গিয়ে তৎকালীন আল-আরাবীয়া সাধিলিয়া তরীকার মিশরীয় পীর শেখ আব্দুর রহমান ইলিয়াছ আল-কবিরের (১৮৪০-১৯২১) নিকট মুরীদ হন অর্থাৎ দীক্ষা গ্রহণ করেন। সে বছর ১৯০২ সালেই সর্বপ্রথম পশ্চিমা-ইউরোপিয়ান ছাত্র হিসাবে ভর্তি হন আল-আজহার বিশ্ববিদ্যালয়ে, যেখানে তিনি আরবী ভাষা ও ইসলামী দর্শন বিষয়ে প্রতিষ্ঠানিক পড়াশোনা করেন।
স্বীয় পীর শেখ ইলিয়াছের অণুকম্পায় তারই মুরীদ আগুইলি এবং অপর ইসলাম গ্রহণকারী ইতালীয় সাংবাদিক শিষ্য (মুরীদ) এ্যানরিকো ইসাবেতো (১৮৭৮-১৯৬৩) ইতালীয়: ইল কনভিটো (আরবী: আল-নাহদি) নামের একটি ইতালীয় ম্যাগাজিন/সাময়িকী কায়রোতে প্রকাশ ও প্রতিষ্ঠা করেন (১৯০৪-১৯১৩)।
উসমানীয় সাম্রাজ্যের গুপ্তচর সাব্যস্ত করে ১৯১৬ সালে তাকে পাঠিয়ে দেয়া হয় স্পেনে। স্পেনে আগুইলি এতটা আসহায় ছিলেন যে, সেখান হতে সুইডেনে ফেরত যাওয়ার মত আর্থিক সামর্থ্য ছিলনা তার। তিনি খালি হাতেই স্পেন হতে সুইডেন ফেরার পথে বার্সেলোনার অদূরে ল’হোসপিটালেট ডি ল্লোব্রিগেট নামক গ্রামের রেল ক্রসিংয়ে অক্টোবর ০১, ১৯১৭ সালে চলন্ত ট্রেনের ধাক্কায় নিহত হন।
ওয়ার্ল্ড ট্রেড সেন্টার চট্টগ্রাম

দ্যা ওয়ার্ল্ড ট্রেড সেন্টার চট্টগ্রাম (ডব্লিউটিসি চিটাগং), চট্টগ্রাম এর আগ্রাবাদ-এ অবস্থিত একটি বাণিজ্যিক ভবন। ২১ তলা ভবনের শীর্ষস্থানীয় এই ভবনটির উচ্চতা ৯০.৭০ মিটার (২৯৮ ফুট)। সব আধুনিক সুবিধার ব্যবস্থাসহ ট্রেড সেন্টারটি আন্তর্জাতিক মানের পর্যায়ে আমদানির-রপ্তানিসহ দেশের সামগ্রিক ব্যবসায়িক কার্যক্রমে সাহায্য করবে। ভবনটির আনুমানিক সমাপ্তির তারিখ জুলাই ২০১৩ এবং ২০১৬ সালে উদ্বোধন করা হয়ে। ।
বাংলাদেশে এই প্রথম নির্মিত হচ্ছে "ওয়ার্ল্ড ট্রেড সেন্টার"।
চট্টগ্রাম ওয়ার্ল্ড ট্রেড সেন্টারে নিম্নলিখিত বৈশিষ্ট্য রয়েছে:
ঢাকার সুউচ্চ ভবনের তালিকা

ঢাকার উচ্চতম ভবনসমূহের এই তালিকা সরকারী প্রতিষ্ঠান রাজউক এর নীতিমালা অনুযায়ী উচ্চতার মানদন্ডের উপর ভিত্তি করে ঢাকা শহরের উচ্চ ভবনগুলো গণ্য হবে। ঢাকায় অসংখ্য বিভিন্ন উচ্চতায় আকাশচুম্বী ভবন রয়েছে। যেমন- সিটি সেন্টার হল বাংলাদেশের সবচেয়ে বড় ভবন,এই ভবনটির উচ্চতা পর্যন্ত এছাড়াও সেনা কল্যাণ ভবন,শিল্প ভবন ইত্যাদি।
এই তালিকাটি উচ্চতম ভবনের র‍্যাঙ্কটি ঢাকা সরকারী হিসাব অনুসারে গঠন করা হয়েছে। সমস্ত ভবনের তালিকা নিচের দিক থেকে অন্তত মাটি থেকে । সেগুল হল সম্পন্ন অথবা শীর্ষস্থানের বাইরে।
এই তালিকাটি শহরের নির্মাণাধীন যে বাড়ীগুলো এবং অন্তত ১৭ তম মেঝে পর্যন্ত ওঠার পরিকল্পনা নেওয়া হয়েছে। শুধুমাত্র অনুমোদিত বা প্রস্তাবিত বিল্ডিং এই টেবিলের মধ্যে অন্তর্ভুক্ত করা হলো না।
এই ভবনের তালিকাটি শহরে প্রস্তাবিত বা অনুমোদিত কিন্তু নির্মাণকাজ এখনো শুরু করা হয়নি। নিচের তালিকাভুক্ত সব ভবন অন্তত ২২ মেঝের উপর প্রতিষ্ঠিত।
সেনা ভবন ঢাকায় আকাশচুম্বী প্রকল্প নির্মিত করার লক্ষ্যে প্রস্তাবিত করা হয়েছিল। কিন্তু এখন এটা বর্জন করা হয়েছে। এটির উচ্চতা পর্যন্ত ওঠার পরিকল্পনা ছিল যেটির অনুমিত ছিল ভারতীয় উপমহাদেশের সবচেয়ে লম্বা প্রস্তাবিত ভবন হিসেবে।
বাংলাদেশের সুউচ্চ ভবনের তালিকা

এই তালিকাটি বাংলাদেশের উচ্চতম ভবনসমূহের তালিকা অফিসিয়াল উচ্চতা উপর ভিত্তি করে বাংলাদেশে উঁচু তলার বাড়ির অবস্থান গণ্য করা হয়েছে। বাংলাদেশের অধিকাংশই উচ্চ ভবনগুলো রাজধানী ঢাকায় রয়েছে। ইতোমধ্যেই প্রায় ১০০০ উচ্চ ভবন বাংলাদেশে নির্মিত হয়েছে। চট্টগ্রামে বৃহদায়তন শত শত ভবন নির্মাণ কাজ চলছে। এছাড়াও রাজশাহী,খুলনা,সিলেট শহরসহ কুষ্টিয়া,বগুড়া,ময়মনসিংহ,কুমিল্লা,ফরিদপুর, ইত্যাদি শহরে উঁচু ভবন নির্মাণ করা হচ্ছে।
সর্বকালীন এশিয়ান গেমসের পদক তালিকা

এটি গ্রীষ্মকালীন এশিয়ান গেমস একটি সর্বকালীন পদক তালিকা, যাতে এশিয়ান গেমসের শুরু ১৯৫১ সাল থেকে সর্বশেষ ২০১৮ সাল পর্যন্ত সকল গেমসে অর্জিত পদকে হিসাব আছে। এই তালিকায় এশিয়ান শীতকালীন গেমস এবং এশিয়া অলিম্পিক কাউন্সিল কর্তৃক আয়োজিত পদকের হিসাব অন্তর্ভুক্ত করা হয়নি।
সানি দেওল

সানি দেওল (জন্ম অজয় সিং দেওল, ১৯ অক্টোবর, ১৯৫৬ ) একজন ভারতীয় অভিনেতা,নির্দেশক ও প্রযোজক। তিনি বলিউড অভিনেতা ধর্মেন্দ্রের পুত্র ও ববি দেওলের ভাই। দেওল দুইবার করে জাতীয় চলচ্চিত্র পুরস্কার ও ফিল্মফেয়ার পুরস্কার লাভ করেন।
উইলিয়াম নেলসন জয়

উইলিয়াম নেলসন জয় একজন মার্কিন কম্পিউটার বিজ্ঞানী। তিনি সান মাইক্রোসিস্টেম্‌স এর সহ-প্রতিষ্ঠাতা।
জয় মিশিগানের ফার্মিংটন হিলসে জন্মগ্রহণ করেন। তিনি মিশিগান বিশ্ববিদ্যালয় থেকে তড়িৎ প্রকৌশলে ব্যাচেলর অব সায়েন্স এবং ইউনিভার্সিটি অব ক্যালিফোর্নিয়া, বার্কলে থেকে তড়িৎ প্রকৌশল এবং কম্পিউটার সায়েন্সে মাস্তার অব সায়েন্স ডিগ্রি অর্জন করেন।
যানজট

সড়কপথে যখন সড়ক ব্যবহারকারী যানবাহনের সংখ্যা সড়কের ধারণক্ষমতার অতিরিক্ত বৃদ্ধি পায়, তখন যানবাহনগুলো স্বাভাবিকভাবে চলাচল করতে পারে না, এরকম অবস্থাকে যানজট বলা হয়। যানজটের বৈশিষ্ট্যের মধ্যে রয়েছে গাড়ির স্বাভাবিকের তুলনায় ধীর গতি, দীর্ঘ যাত্রাকাল, যানবাহনের দীর্ঘ সারি, শব্দদূষণ ইত্যাদি। দুর্ঘটনা যানযটের একটি প্রধান কারণ। যানজটের কারণে শ্রমঘণ্টার অপচয় হয় এবং কিছু ক্ষেত্রে অপরাধের বৃদ্ধি ঘটে।
যখন সড়কে যানবাহনের সংখ্যা, সড়কের স্বাভাবিক যানবাহন ধারণক্ষমতার সীমা থেকে অতিরিক্ত হয়ে যায়, তখন কোন যানই তার স্বাভাবিক গতিতে চলতে পারে না। এরকম অবস্থায় যানজটের সূচনা হয়। সড়কের মোড়ে একাধিক সড়ক থেকে অতিরিক্ত যানবাহন প্রবেশ করলে সকল যানেরই মোড় থেকে নিষ্ক্রমণে ব্যাঘাত ঘটে এবং সড়ক প্রায় অচল হয়ে পড়ে। 
যানজটের সূচনা হিসাবে কিছু নির্দিষ্ট বিষয়কে চিহ্নিত করা যায়। কিছু ক্ষেত্রে সড়কের কোন নির্দিষ্ট অংশে বা নির্দিষ্ট দূরত্বে যানবাহন ধারণক্ষমতা হ্রাস পায়, আবার কিছু ক্ষেত্রে যানবাহনের সংখ্যা অতিরিক্ত বৃদ্ধি পায়। বাংলাদেশে যানজটের ক্ষেত্রে, উন্মুক্ত সড়কে উন্নয়নকাজ চলার কারণে সড়কের ধারণক্ষমতা হ্রাস পাওয়া, বিদ্যালয় কিংবা কার্যক্ষেত্রে পৌঁছানো বা ছুটির সময়ে যানবাহনের সংখ্যা বৃদ্ধি, অদূরদর্শী যানচালনা, সড়কে অপরিকল্পিতভাবে মানুষের চলাচল ও দখল, বর্ষাকালীন জলাবদ্ধতা, এসব কারণকে দায়ী করা যায়।
ইন্টারন্যাশনাল ফাইন্যান্স কর্পোরেশন

ইন্টারন্যাশনাল ফাইন্যান্স কর্পোরেশন হল একটি আন্তর্জাতিক আর্থিক প্রতিষ্ঠান যা উন্নয়নশীল দেশসমূহকে বেসরকারি পর্যায়ে উন্নয়ন ও সম্পদ ব্যবস্থাপনায় বিনিয়োগ ও পরামর্শ প্রদান করে থাকে। আইএফসি হল বিশ্বব্যাংক গ্রুপের একটি প্রতিষ্ঠান এবং এর সদর দফতর যুক্তরাষ্ট্রের ওয়াশিংটন ডিসিতে অবস্থিত। উন্নয়নশীল দেশসমূহতে শুধুমাত্র ব্যক্তিখাতের উন্নয়ন ও লাভজক প্রতিষ্ঠানগুলোতে বিনিয়োগ ও উন্নয়নের জন্য ১৯৫৬ সালে বিশ্বব্যাংকের একটি শাখা হিসেবে এটিকে প্রতিষ্ঠিত করা হয়। দারিদ্র বিমোচন, অণুন্নত ও উন্নয়নশীল দেশের সরকারের অর্থনীতির উপর থেকে চাপ কমিয়ে ব্যক্তিখাতে জনসাধারণের জন্য কর্মসংস্থান সৃষ্টি, দেশের বিদ্যমান সম্পদসমূহকে কাজে লাগিয়ে প্রাইভেট এন্টারপ্রাইজসমূহকে শক্তিশালী করা এবং ব্যক্তিপর্যায়ে ব্যবসার সম্প্রসারণই হল ইন্টারন্যাশনাল ফাইন্যান্স কর্পোরেশনের অন্যতম লক্ষ্য।
ইন্টারন্যাশনাল ফাইন্যান্স কর্পোরেশনের সদস্য দেশসমূহই প্রতিষ্ঠানটি পরিচালনা করে থাকে। এছাড়াও প্রতিষ্ঠানটির নিজস্ব কর্মকর্তা কর্মচারী ও নির্বাহী রয়েছে। প্রতিষ্ঠানটি অনেকটা পাবলিক লিমিটেড কোম্পানির মতই পরিচালিত হয় যেখানে সদস্য দেশসমূহ এর জন্য প্রয়োজনীয় মূলধন সরবরাহ করে এবং কোন সিদ্ধান্ত নেওয়ার ক্ষেত্রে ভোটাধিকার প্রয়োগ করার অধিকার রাখে।
ইন্টারন্যাশনাল ফাইন্যান্স কর্পোরেশনের স্বচ্ছতা ও জবাবদিহিতা নিশ্চিত করার জন্য প্রত্যেক বছর একটি নিরপেক্ষ নিরীক্ষক কর্তৃক নিরীক্ষিত হয়।
মিলা ইসলাম

তাসবিয়া বিনতে শহীদ মিলা (জন্ম:২৬ মার্চ; মিলা ইসলাম নামে সবচেয়ে বেশি পরিচিত) একজন বাংলাদেশী সঙ্গীতশিল্পী। তিনি ফিউশন ও লোকধারার গান পরিবেশন করেন। তিনি ২০০৬ সালে তার প্রথম অ্যালবাম “ফেলে আসা” প্রকাশের মাধ্যমে সংগীতজীবন শুরু করেন।
মিলা সামরিক ও সাংস্কৃতিক পরিবেশে জন্মগ্রহণ করেন। তাঁর বাবা শহীদ ইসলাম, সশস্ত্র বাহিনীতে কর্মকর্তা হিসেবে কর্মরত ছিলেন এবং মা স্বপ্না ইসলাম ছিলেন একজন নজরুলসংগীত শিল্পী। মাত্র তিন বছর বয়সে মায়ের তত্ত্বাবধানে তার সংগীত শিক্ষা শুরু হয়। কিছুটা বড় হওয়ার পর তিনি বিভিন্ন ধ্রুপদী সংগীতের ওস্তাদের কাছে তালিম নেয়া শুরু করেন। মাধ্যমিক (এসএসসি) সম্পন্ন করার পর তিনি সংগীতকে নিজের পেশা হিসেবে বেছে নেওয়ার সিদ্ধান্ত নেন।
শাস্ত্রীয় ও নজরুল সংগীতে প্রশিক্ষিত হওয়া সত্ত্বেও মিলা তাঁর সংগীতজীবনের শুরু থেকেই মূলধারায় ওয়েস্টার্ন পপ, রক এবং হিপ-হপ ঘরানাকে বেছে নেন। 
২০০৬ সালে প্রকাশিত তার প্রথম একক অ্যালবাম “ফেলে আসা” দিয়ে মিলা সংগীতাঙ্গনে আত্মপ্রকাশ করেন। এই অ্যালবামটিতে কয়েকজন সংগীত পরিচালক পরিচালনা করেন। মিলার দ্বিতীয় অ্যালবাম ছিল "চ্যাপ্টার ২", যেখানে “রূপবানে নাচে কামর দোলাইয়া” ও “বাবুরাম সাপুরা” গান দুটি ছিল এবং পরিচালক পরিচালনায় ছিলেন ফুয়াদ। ২০০৯ সালে প্রকাশিত তার তৃতীয় অ্যালবাম "রি-ডিফাইন্ড"-এর সুরকারও ছিলেন ফুয়াদ। এই অ্যালবামে “দোলা দে রে” ও “তুমি কি সাড়া দেবে” গান দুটি বিশেষভাবে জনপ্রিয়তা পায়।
২০১১ সালের পর মিলা “নাচো” (২০১৫), “ঈশ্বর জানে” (২০১৬), “আইস্যালা” (২০২০), এবং “টোনা টুনি” (২০২৪) শিরোনামের গান প্রকাশ করেন।
একক ক্যারিয়ারের পাশাপাশি মিলা বাংলাদেশের চলচ্চিত্রে প্লেব্যাক গায়িকা হিসেবেও কাজ করেছেন। তার কণ্ঠ বিভিন্ন বাণিজ্যিক চলচ্চিত্রের সাউন্ডট্র্যাকে শোনা গিয়েছে। সাত বছর বিরতির পর ২০২৫ সালে "ইনসাফ" চলচ্চিত্রের জন্য “আকাশেতে লক্ষ তারা ২.০” গানের মাধ্যমে তিনি ফের প্লেব্যাক গানে ফিরে আসেন।
২০০৮ সালের ১৯ নভেম্বর বাংলাদেশ চীন মৈত্রী সম্মেলন কেন্দ্রে অনুষ্ঠিত "ফুয়াদ লাইভ" শিরোনামের একটি সংগীতানুষ্ঠানে মিলা পারফর্ম করেন। এই অনুষ্ঠানে ফুয়াদের সুর, পুনঃসংগীতায়ন ও মিক্স করা গানগুলোর লাইভ পরিবেশনা উপস্থাপন করা হয়।
২০১১ সালের ক্রিকেট বিশ্বকাপের উদ্বোধনী অনুষ্ঠানে, মিলা "ও পৃথিবী এবার এসে বাংলাদেশ নাও চেনে" শিরোনামের অফিসিয়াল স্বাগত গান পরিবেশন করেন। তাঁর সঙ্গে ছিলেন ইবরার টিপু, অর্ণব, বালাম, কনা এবং এলিটা করিম। এই বিশ্বকাপটি যৌথভাবে বাংলাদেশ, ভারত ও শ্রীলঙ্কায় আয়োজিত হয়েছিল।
মিলা ভারত, জাপান, দুবাই, জর্ডান, সৌদি আরব, ইংল্যান্ড, ফ্রান্স, জার্মানি, অস্ট্রেলিয়া, যুক্তরাষ্ট্র এবং কানাডাসহ বিভিন্ন দেশে সংগীত পরিবেশন করেছেন।
২০১৭ সালের মে মাসে মিলা বৈমানিক এস এম পারভেজ সানজারির সঙ্গে বিবাহবন্ধনে আবদ্ধ হন। তবে ২০১৮ সালের মে মাসে তাদের বিবাহবিচ্ছেদ ঘটে। মিলার অভিযোগ ছিল, তিনি শারীরিক নির্যাতন ও পণ দাবির শিকার হন, যা পরবর্তীতে আইনি জটিলতায় রূপ নেয়।
রঙ্গলাল সেন

রঙ্গলাল সেন (২৪ সেপ্টেম্বর, ১৯৩৩ - ১০ ফেব্রুয়ারি, ২০১৪) ঢাকা বিশ্ববিদ্যালয়ের সমাজবিজ্ঞান বিভাগের শিক্ষক এবং জাতীয় অধ্যাপক ছিলেন। ছাত্রজীবন থেকেই প্রগতিশীল রাজনীতির সাথে যুক্ত ছিলেন। তিনি ছাত্র ইউনিয়নের সদস্য ছিলেন। বাংলাদেশের কমিউনিস্ট পার্টির নেতা ছিলেন। ১৯৯১ সালে পার্টির ৫ম কংগ্রেসে কন্ট্রোল কমিশনের সদস্য এবং রমনা থানা কমিটির সভাপতি নির্বাচিত হন। সমাজতান্ত্রিক ব্যবস্থার বিপর্যয়ের পর পার্টিতে যে বিপর্যয় আসে তা রোধ করা এবং পার্টির ঐক্য বজায় রাখার জন্য তিনি সেসময় নিরলস প্রচেষ্টা গ্রহণ করেন। ১৯৯৩ সালের জুন মাসে বিলোপবাদীরা পার্টি পরিত্যাগ করলে পার্টিতে বিভক্তি আসে। কমরেড সেন বিভক্তির পর নিজেকে কোন অংশে যুক্ত করেননি। তবে আদর্শের প্রতি তিনি ছিলেন অবিচল।
১৯৩৩ সালের ২৪ সেপ্টেম্বর মৌলভীবাজার সদর উপজেলার ত্রৈলোক্যবিজয় নামক গ্রামে জন্মগ্রহণ করেন। ১৯৬৪ সালে তিনি বাংলাদেশ প্রকৌশল বিশ্ববিদ্যালয়ে শিক্ষকতা শুরু করেন। পরের বছর ১৯৬৫ সালে ঢাকা বিশ্ববিদ্যালয়ে প্রভাষক পদে যোগ দেন। ১৯৭৭ সালে ইংল্যান্ডের সাসেক্স বিশ্ববিদ্যালয় থেকে পিএইচডি ডিগ্রি অর্জন করেন। অধ্যাপক সেন ঢাকা বিশ্ববিদ্যালয়ের জগন্নাথ হলের প্রভোস্ট, বিশ্ববিদ্যালয় সিনেট ও একাডেমিক পরিষদের সদস্য ছিলেন। ঢাকা বিশ্ববিদ্যালয়ের সমাজবিজ্ঞান বিভাগের অধ্যাপক হিসেবে ১৯৯৩ সালে নিয়মিত অবসর গ্রহণ করেন। এরপর পাঁচ বছর তিনি চুক্তিভিত্তিক শিক্ষকতা করেছেন।
তিনি ২০১৪ সালের ১০ ফেব্রুয়ারি চট্টগ্রামের সার্জিস্কোপ হাসপাতালে মারা যান।
জর্জ অ্যাকারলফ

জর্জ আর্থার অ্যাকারলফ () একজন মার্কিন অর্থনীতিবিদ। তিনি ইউনিভার্সিটি অব ক্যালিফোর্নিয়া, বার্কলে এর অর্থনীতি বিভাগের অধ্যাপক। তিনি ২০০১ সালে অর্থনীতিতে নোবেল পুরস্কার লাভ করেন।
অ্যাকারলফ ১৯৪০ সালের ১৭ জুন কানেকটিকাটের নিউ হ্যাভেনে জন্মগ্রহণ করেন। তিনি ইয়েল বিশ্ববিদ্যালয় থেকে ১৯৬২ সালে বিএ ডিগ্রি এবং ১৯৬৬ সালে ম্যাসাচুসেট্‌স ইনস্টিটিউট অফ টেকনোলজি থেকে পিএইচডি ডিগ্রি লাভ করেন। তিনি ১৯৭৮ থেকে ১৯৮০ সাল পর্যন্ত লন্ডন স্কুল অব ইকোনমিক্স এ শিক্ষকতা করেন।
রবার্ট ফোগেল

রবার্ট উইলিয়াম ফোগেল একজন মার্কিন অর্থনীতিবিদ। তিনি ১৯৯৩ সালে অর্থনীতিতে নোবেল পুরস্কার লাভ করেন।
ফোগেল ১৯২৬ সালের ১ জুলাই নিউ ইয়র্ক সিটিতে জন্মগ্রহণ করেন। তিনি ১৯৪৮ সালে কর্নেল ইউনিভার্সিটি থেকে ইতিহাসে মেজর ও অর্থনীতিতে মাইনর সহ স্নাতক সম্পন্ন করেন। তিনি ১৯৬০ সালে কলাম্বিয়া ইউনিভার্সিটি থেকে অর্থনীতিতে এমএ ডিগ্রি অর্জন করেন। তিনি ১৯৬৩ সালে জনস হপকিন্স বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৬০ সালে রোচেস্টার বিশ্ববিদ্যালয় এ সহকারী অধ্যাপক হিসেবে যোগদান করেন। ১৯৬৪ সালে শিকাগো বিশ্ববিদ্যালয় এ সহযোগী অধ্যাপক হিসেবে যোগদান করেন। ১৯৭৫ সালে হার্ভার্ড বিশ্ববিদ্যালয় এ অধ্যাপক পদে যোগদান করেন।
ফুয়াদ আল মুকতাদির

ফুয়াদ আল মুক্তাদির (৬ আগস্ট ১৯৮০; সংক্ষেপে ফুয়াদ নামে পরিচিত) হলেন একজন বাংলাদেশি গায়ক, সুরকার ও সঙ্গীত পরিচালক।
ফুয়াদ ১৯৮৮ সালে আট বছর বয়সে বাংলাদেশ ছেড়ে মার্কিন যুক্তরাষ্ট্র চলে যান এবং ওখানে একটি জুনিয়র স্কুলে ভর্তি হন। তিনি সবসময় সঙ্গীত নিয়ে ব্যস্ত থাকতেন এবং অবশেষে ১৯৯৩ সালে তিনি একটি ব্যান্ড দল “যেফির” গঠন করেন মধু, হিমেল, শুমন এবং ফ্রেডকে সাথে নিয়ে। ১৯৯৯ সালে ব্যান্ড ভেঙে যাওয়ার পূর্ব পর্যন্ত তারা অনেকগুলো গান রেকর্ড করে। তারা যুক্তরাষ্ট্রের নিউ ইয়র্ক শহরের বাংলাদেশী বসবাসকারীদের জন্য দুইটি অ্যালবাম মায়া ১ এবং মায়া ২ বের করেন।
যেফির ব্যান্ড ছেড়ে আসার তার প্রথম রেকর্ড হল “রি-এভুলেশন”। অবস্কুর ব্যান্ডের কীবোর্ড বাদক সোহলে আজিজের সহায়তায় এই অ্যালবামটি বের হয়। এই অ্যালবামটিতে প্রধান গায়ক ও গৌণ গায়কের গাওয়া ১৪ টি গান অন্তর্ভুক্ত আছে। এই অ্যালবামে আসল গানের পাশাপাশি একই গানের রিমিক্স গান অন্তর্ভুক্ত আছে। লিটুর “সিলতি” অনীলা নাজ চৌধুরীর “ঝিলমিল”, আমরিন মুসার “ভ্রমর কইয়ো” এবং “মন চাইলে মন” এর রি-মিক্সড গান এই অ্যালবামে অন্তর্ভুক্ত আছে। ফুয়াদ’স ভ্যারিয়েশন নং. ২৫ প্রযোজিত হয় ২০০৬ সালে। ২০০৬ সালে এরপর জি-সিরিজ এবং আরশির ব্যনারে এই অ্যালবামে আরো দুইটি নতুন গান অন্তর্ভুক্ত করে পূর্বের অ্যালবামটি ভ্যারিয়েশন নং. ২৫.২ নামে পুনরায় বের করা হয়। এই অ্যালবামের কয়েকটি গানের নাম হলঃ পুনমের “নবীনা” রাজিব/ফুয়াদের “নিটোল পায়ে” এবং বাপ্পা মজুমদারের “কোন আশ্রয়”। ফুয়াদের “বন্য” অ্যালবামটি বের হয় ২০ জুলাই, ২০০৭ সালে জি-সিরিজের ব্যানারে। এই অ্যালবামের কয়েকটি গানের নাম হলঃ উপলের “তোর জন্য আমি বন্য”, ফুয়াদ/বিশপের “বন্য র‍্যাপ”, ফুয়াদের “জংলী”, দা-দুষ্ট নাম্বার” এবং নিটোল পায়ে (লাইভ)। ফুয়াদ আরো কিছু অ্যালবামে কাজ করেছেন। যেমনঃ সুমন ও অনীলা’র “এখনো আমি”, তপুর (যাত্রী’র কন্ঠে) “বন্ধু হবে কি?”, ফুয়াদ ফিচারিং কনা, ফুয়াদ ফিচারিং মালা, ফুয়াদ ফিচারিং মিলা “রি-ডিফাইন্ড” এবং ফুয়াদ ফিচারিং বিভিন্ন শিল্পী “ক্রমান্বয়” বের হয় ২০০৮ সালের ডিসেম্বরে। তিনি শেরিন, অনীলা, সুমন, তপু এবং অন্যান্য শিল্পীদের বিভিন্ন একক ও মিক্সড অ্যালবামেও কাজ করেছেন।
ফুয়াদের পরিবার যুক্তরাষ্ট্রের নিউ ইয়র্ক শহরে স্বাস্থ্য সেবা সংক্রান্ত ব্যবসায় জড়িত। ২০১১ সালের ১৩ ফেব্রুয়ারি ফুয়াদ মায়াকে বিয়ে করেন। তাঁর স্ত্রী মায়া, কানাডার ব্রিটিশ কলম্বিয়া বিশ্ববিদ্যালয় থেকে সমাজকর্ম বিষয়ে স্নাতক। ৪ ফেব্রুয়ারি, ২০১৬ তে এই দম্পতির কন্যা আজালিয়া জন্মগ্রহণ করে।
আনুশেহ্‌ আনাদিল

আনুশেহ্‌ আনাদিল একজন বাংলাদেশী শিল্পী, সংস্কৃতিকর্মী ও উদ্যোক্তা। তিনি লোক সঙ্গীত ব্যান্ড বাংলা-এর প্রধান কণ্ঠশিল্পী।
আনুশেহ্‌ ওস্তাদ সগীরুদ্দীন খানের অধীনে উত্তর ভারতীয় ক্লাসিকাল সঙ্গীতের প্রশিক্ষণ গ্রহণ করেন। তারপর তিনি লোক সঙ্গীত গাওয়া শুরু করেন। তিনি লোক সঙ্গীত ব্যান্ড “বাংলা”র সাথে সঙ্গীত পরিবেশোনা করছেন ১৯৯৮ সালে থেকে। তিনি জোনাস হেলবর্গের সাথে কাজ করেন। তার গাওয়া গান সুশিলা রমনের “মিউজিক ফর ক্রোকোডাইল” –এ অন্তর্ভুক্ত হয়। আনুশেহ্‌ “ইন্ডিয়ান ওশান” ব্যান্ডের সাথে অভীক মুখোপাধ্যায়ের “ভূমি” সিনেমার জন্য একটি গান রেকর্ড করেছেন। তিনি তন্ময় বোসের সাথে “বাউল এবং বেয়ন্ড” নামে একটি গানের প্রকল্পেও কাজ করেন। তিনি কল্পনা দত্তের তত্ত্বাবধানে ক্লাসিকাল সঙ্গীত শিখা চালিয়ে যান।
আনুশেহ্‌ মাভেরিক চলচ্চিত্র-নির্মাতা Q's এর সিনেমা “তাসের দেশ” এর জন্য গান রেকর্ড করেন, যা অনেক প্রসংশিত হয়। 
লিঙ্ক টেলিভিশন চ্যানেলেও তার উপস্থিতি লক্ষ্য করা যায়।
আনুশেহ্‌ দুই সন্তানের জননী। ব্যক্তিগত জীবনে আনাদিল বাংলা ব্যান্ড দলের সদস্য বুনোকে বিয়ে করেন। ২০০৯ সালে বিচ্ছেদের প্রায় ৭ বছর পর তিনি পুনরায় বিয়ে করেন গায়ক ও গিটার বাদক সেথ পান্ডুরাঙা ব্লুমবার্গকে। তিনি আমেরিকার মিশিগানের মিউজিশিয়ান এবং পাকাপাকি ভাবে বাংলাদেশেই বসবাস করেন। আনুশেহ’র মা লুবনা মরিয়ম বাংলাদেশের বিশিষ্ট নৃত্যশিল্পী ও গবেষক।
মোঃ মিজানুর রহমান

মোঃ মিজানুর রহমান () (জন্ম: ১৫ সেপ্টেম্বর ১৯৭৮) হলেন একজন বাংলাদেশী কাবাডি খেলোয়াড় যিনি ২০০৬ সালে কাতার এর দোহায় অনুষ্ঠিতব্য ১৫ তম এশিয়ান গেমস-এ ব্রোঞ্জ পদক বিজয়ী দলের অংশ ছিলেন।
পুরুষদের কাবাডি ব্রোঞ্জ
মোঃ আব্দুর রউফ

মোঃ আব্দুর রউফ () (জন্ম: ১ জুন ১৯৭৪) হলেন একজন বাংলাদেশী কাবাডি খেলোয়াড় যিনি ২০০৬ সালে কাতার এর দোহায় অনুষ্ঠিতব্য ১৫ তম এশিয়ান গেমস-এ ব্রোঞ্জ পদক বিজয়ী দলের অংশ ছিলেন।
পুরুষদের কাবাডি ব্রোঞ্জ
কাজী ইউনুস আহমেদ

কাজী ইউনুস আহমেদ (জন্ম: ২ জানুয়ারি ১৯৮০) হলেন একজন বাংলাদেশী কাবাডি খেলোয়াড় যিনি ২০০৬ সালে কাতার এর দোহায় অনুষ্ঠিতব্য ১৫ তম এশিয়ান গেমস-এ ব্রোঞ্জ পদক বিজয়ী দলের অংশ ছিলেন।
মোহাম্মাদ মোজাম্মেল হক

মোহাম্মাদ মোজাম্মেল হক (; জন্ম: ২০ নভেম্বর ১৯৭৮) হলেন একজন বাংলাদেশী কাবাডি খেলোয়াড়, যিনি ২০০৬ সালে কাতারের দোহায় অনুষ্ঠিতব্য ১৫তম এশিয়ান গেমস-এ ব্রোঞ্জ পদক বিজয়ী দলের অংশ ছিলেন।
পুরুষদের কাবাডি ব্রোঞ্জ
রাজু আহমেদ

রাজু আহমেদ (জন্ম: ১২ ডিসেম্বর ১৯৮৪) হলেন একজন বাংলাদেশী কাবাডি খেলোয়াড় যিনি ২০০৬ সালে কাতারের দোহায় অনুষ্ঠিত ১৫ তম এশিয়ান গেমস-এ ব্রোঞ্জ পদক বিজয়ী দলের অংশ ছিলেন।
পুরুষদের কাবাডি ব্রোঞ্জ
আবুল কালাম

আবুল কালাম (; জন্ম: ১ ডিসেম্বর ১৯৭৮) হলেন একজন বাংলাদেশী কাবাডি খেলোয়াড় যিনি ২০০৬ সালে কাতার এর দোহায় অনুষ্ঠিতব্য ১৫ তম এশিয়ান গেমস-এ ব্রোঞ্জ পদক বিজয়ী দলের অংশ ছিলেন।
বজলুর রশিদ (খেলোয়াড়)

বজলুর রশিদ () (জন্ম: ১ ডিসেম্বর ১৯৭৭) হলেন একজন বাংলাদেশী কাবাডি খেলোয়াড় যিনি ২০০৬ সালে কাতার এর দোহায় অনুষ্ঠিতব্য ১৫ তম এশিয়ান গেমস-এ ব্রোঞ্জ পদক বিজয়ী দলের অংশ ছিলেন।
বরিশাল বিভাগ ক্রিকেট দল

বরিশাল বিভাগ ক্রিকেট দল হল একটি বাংলাদেশী প্রথম শ্রেণীর ক্রিকেট দল যেটি বাংলাদেশের বরিশাল বিভাগ-এর প্রতিনিধিত্ব করে থাকে।
নিম্নলিখিত তালিকাটি বরিশাল এবং বাংলাদেশ জাতীয় ক্রিকেট দল উভয়েই খেলা ​​খেলোয়াড়দের নাম।
রহমান
বাংলাদেশ ব্যতীত অন্য দেশগুলোর খেলা ​​বরিশালের খেলোয়াড়:
বিভু ভট্টাচার্য

বিভু ভট্টাচার্য্য (ইংরেজি: Bibhu Bhattacharya) (১৭ সেপ্টেম্বর ১৯৪৪- ২২ সেপ্টেম্বর ২০১১) একজন ভারতীয় বাঙালী টেলিভিশন ও সিনেমা অভিনেতা ছিলেন। তিনি ব্রিটিশ ভারতের (বর্তমানে ঝরিয়া, ঝাড়খণ্ড, ভারত) ঝরিয়ায় জন্মগ্রহণ করেন। ১৯৯৮ সালে সন্দীপ রায় পরিচালিত টেলিসিরিজে জটায়ুর ভূমিকায় অভিনয়ের জন্য তিনি সুখ্যাতি ও পরিচিতি লাভ করেন । এই ধারাবাহিক নির্মিত হয় সত্যজিৎ রায়ের ফেলুদার বিভিন্ন গল্প অনুসারে। ২০১১ সালে কলকাতায় হৃদরোগে আক্রান্ত হয়ে মারা যান।
শিশুশিল্পী হিসাবে মাত্র সাড়ে চার বছর বয়সে তার অভিনয় জীবনের সূচনা। প্রথাগত পড়াশুনা তার হয়নি। যখন তার বয়সী অন্যান্য ছেলেরা লেখাপড়ার জন্য স্কুলে যেত, তিনি সেসময়ে স্টুডিওতে অভিনয় করতে যেতেন। তিনি প্রথম অভিনয় করেন উত্তম কুমার অভিনীত “মর্য্যাদা” (১৯৫০) সিনেমায়।
তাঁকে মাস্টার বিভু নামে ডাকা হত। তৎকালীন বাংলা চলচ্চিত্রে তিনি অন্যতম জনপ্রিয় শিশুশিল্পী ছিলেন এবং জহর গঙ্গোপাধ্যায় এবং ছবি বিশ্বাসের মতন শিল্পীদের সঙ্গে অভিনয় করার সুযোগ পান। তিনি “প্রহ্লাদ(১৯৫২)” সিনেমায় নাম ভূমিকায় অভিনয় করেন। তার অন্যান্য সিনেমাগুলোর মধ্যে বিন্দুর ছেলে (১৯৫৩), রাণী রাসমণি (১৯৫৫), দুই বোন (১৯৫৫) উল্লেখযোগ্য। তবে একটা সময় পরে বয়স বাড়ার কারণে তার সিনেমায় অভিনয় করার প্রস্তাব আসা কমে গেল। শিশু শিল্পী হিসেবে তার অভিনীত শেষ সিনেমা সাগর সঙ্গমে (১৯৫৯)। তারপর তিনি প্রায় ৩৮ বছর কোন সিনেমায় অভিনয় করেন নি। এই সময়ে, তিনি নিজেকে টেলিভিশন নাটক ও থিয়েটারে ব্যস্ত রাখেন।
সময়টা ছিল ১৯৯৮ সাল, বিভু ভট্টাচার্য তার স্বপ্নের চরিত্র “জটায়ু” খুজে পান। জটায়ু চরিত্রে তার অভিনীত প্রথম সিনেমা বোম্বাইয়ের বোম্বেটে (২০০৩) এবং জটায়ু চরিত্রে তিনি কৈলাশে কেলেঙ্কারী (২০০৭), টিনটোরেটোর যীশু (২০০৭) এবং গোরস্থানে সাবধান (২০১০) এ অভিনয় করেন। তার কিংবদন্তিতুল্য অভিনয় জটায়ু চরিত্রকে জীবন্ত করে তুলে। ফলে সবাই এমনকি সিনেমার পরিচালক সন্দীপ রায়, তাঁকে এই চরিত্রের উপযুক্ত ব্যক্তি হিসেবে বিবেচনা করেন। মৃত্যুর আগেরদিন তিনি ফেলুদা সিনেমা “রয়েল বেঙ্গল রহস্য” সিনেমার ডাবিং শেষ করেন। আসলে এটা খুবই কঠিন ছিল যে কিংবদন্তি অভিনেতা “সন্তোষ দত্ত” –কে পরিবর্তন করে অন্য কোন অভিনেতা’র আগমন ঘটানো, কিন্তু সময়ের সাথে বিভু ভট্টাচার্যও পরিচিত লাভ করেন।
মরিস চ্যাং

মরিস চ্যাং তাইওয়ান সেমিকন্ডাক্টর ম্যানুফ্যাকচারিং কোম্পানি লিমিটেড এর প্রতিষ্ঠাতা চেয়ারম্যান। মরিস তাইওয়ানের চিপ ইন্ডাস্ট্রির জনক হিসেবে পরিচিত।
মরিস ম্যাসাচুসেট্‌স ইনস্টিটিউট অফ টেকনোলজি থেকে যন্ত্রপ্রকৌশলে ১৯৫২ সালে ব্যাচেলর অব সায়েন্স এবং ১৯৫৩ সালে মাস্টার অব সায়েন্স ডিগ্রি অর্জন করেন। তিনি ১৯৫৮ সালে টেক্সাস ইনস্ট্রুমেন্ট্‌স এ যোগদান করেন। তিনি ১৯৬৪ সালে স্ট্যানফোর্ড বিশ্ববিদ্যালয় থেকে তড়িৎ প্রকৌশলে পিএইচডি ডিগ্রি অর্জন করেন।
ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স মেডেল অব অনার, ২০১১
টমাস কাইলাথ

টমাস কাইলাথ একজন তড়িৎ প্রকৌশলী, উদ্যোক্তা এবং স্ট্যানফোর্ড বিশ্ববিদ্যালয়ের হিটাচি আমেরিকা অধ্যাপক। তিনি বেশ কিছু গ্রন্থ রচনা করেছেন, যার মধ্যে "Linear Systems" বইটি উল্লেখযোগ্য।
কাইলাথ ১৯৩৫ সালের ৭ জুন পুনেতে জন্মগ্রহণ করেন। তিনি ১৯৫৬ সালে কলেজ অব ইঞ্জিনিয়ারিং, পুনে থেকে ব্যাচেলর অব ইঞ্জিনিয়ারিং ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে ১৯৫৯ সালে মাস্টার অব সায়েন্স এবং ১৯৬১ সালে ডক্টর অব সায়েন্স ডিগ্রি অর্জন করেন। তিনি ১৯৫৭ সালের সেপ্টেম্বর থেকে ১৯৬১ সালের জুন পর্যন্ত রিসার্চ ল্যাবরেটরী ফর ইলেক্ট্রনিক্সে রিসার্চ অ্যাসিস্ট্যান্ট হিসেবে কাজ করেন। ১৯৬৩ সালের জানুয়ারি থেকে ১৯৬৮ সালের অগাস্ট পর্যন্ত স্ট্যানফোর্ড বিশ্ববিদ্যালয় এর তড়িৎ প্রকৌশলের ভারপ্রাপ্ত সহযোগী অধ্যাপক এবং সহযোগী অধ্যাপক হিসেবে কর্মরত ছিলেন। ১৯৬৮ সালের জানুয়ারিতে পূর্ণ অধ্যাপক পদে উন্নীত হন।
সৈয়দ আলী আখতার রিজভী

সৈয়দ আলী আখতার রিজভী ( ) (জ. ১৯৪৮ ও মৃ. ২০০২) শিয়া সম্প্রদায়ের বারো ইমামের একজন। তিনি একজন বিদ্বান, বক্তা, লেখক, ইতিহাসবিদ ও কবি ছিলেন। তিনি বিদ্বান হিসেবে "আদিব-ই আছর" এবং কবি হিসাবে "সুর" নামে পরিচিত ছিল।
সৈয়দ আলী আখতার রিজভী ১৯ সেপ্টেম্বর ১৯৪৮ সালে ভারতের বিহারের সিয়ান জেলার গোপালপুরে জন্মগ্রহণ করেন। তার পিতার নাম সৈয়দ মাজহার হোসেন রিজভী।
তার ছয় পুত্র ও এক কন্যা ছিল। তার দ্বিতীয় জ্যেষ্ঠ পুত্র সাম্য উল ইসলাম ওয়াল মাওলানা সৈয়দ শহীদ জামাল রিজভী ইরানে বসবাস করেন। তিনি তার পিতার পদাহ্ন অনুসরণ করে অনেক ইসলামী নিবন্ধ ও বই লেখেন। তার কন্যার সুপরিচিত কবি ও লেখক ইরফান নাসিরাবাদীর সাথে বিয়ে হয়।
তিনি ১৯৯৬ সাল থেকে অনেক কবিতা লেখেন এবং আবৃত্তি করেন। সৈয়দ আলী আখতার রিজভী একটি অত্যন্ত বন্ধুত্বপূর্ণ ও উদার ব্যক্তি ছিলেন। তিনি প্রিয়জনের ব্যক্তি ছিলেন। 
সৈয়দ আলী আখতার রিজভী আরবি, উর্দু এবং ফার্সি ভাষায় লিখিত অনেক বই অনুবাদ করেন।
তিনি গ্র্যান্ড আয়াতুল্লাহ নাসের মাকারিম সিরাজীর অনুরোধে বই আল ঘাদীর অনুবাদ করেন; যা প্রথম ভলিউম বছর ১৯৯১ সালে প্রকাশিত। তারপর ২০১০ সালে ভলিউমের সম্পূর্ণ সেট ভিত্তি কোরান ও ইতরাত দ্বারা প্রকাশিত হয়।
সৈয়দ আলী আখতার রিজভী শিরোনাম আদিব-ই আছর ইরানে গ্র্যান্ড আয়াতুল্লাহ নাসের মাকারিম সিরাজী দ্বারা প্রদান করা হয়। আদিব-ই আছরের,সুর, মুতার্রাজ্জিম আল ঘাদীর,আল্লামা মত অনেক জনপ্রিয় শিরোনাম দ্বারা তাকে ভূষিত করা হয়। সৈয়দ আলী আখতার রিজভী এর কাব্যিক শিরোনাম "সুর" ছিল।
সৈয়দ আলী আখতার রিজভী ইসলামী সাহিত্যের ক্ষেত্রে মহান কাজ পিছনে রেখে ১০ ফেব্রুয়ারি ২০০২ সালে মারা যান। তার অন্ত্যেষ্টিক্রিয়ায় অনেক পণ্ডিত এবং প্রচারক অংশগ্রহণ করেন।
মোহাম্মদ মিঠুন

মোহাম্মদ মিঠুন আলী (জন্ম: ১৩ ফেব্রুয়ারি ১৯৯১) বাংলাদেশের একজন ক্রিকেটার। বাংলাদেশ জাতীয় ক্রিকেট দলের অন্যতম সদস্য মিঠুন আলী’র টুয়েন্টি২০ আন্তর্জাতিক ক্রিকেট খেলায় অভিষেক ঘটে সফরকারী শ্রীলঙ্কা ক্রিকেট দলের বিপক্ষে। ১২ ফেব্রুয়ারি, ২০১৪ তারিখে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ১ম টি২০আইয়ে তিনি অভিষিক্ত হন। প্রথম-শ্রেণীর ক্রিকেটে ২০০৬/০৭ মৌসুমে সিলেট বিভাগের হয়ে ক্রিকেটে তার প্রথম অংশগ্রহণ। খেলায় তিনি মূলতঃ উইকেট-রক্ষক হিসেবে অংশগ্রহণ করে থাকেন। পাশাপাশি ডানহাতে ব্যাটিং করে থাকেন। বাংলাদেশ প্রিমিয়ার লিগে (বিপিএল) তিনি বরিশাল বার্নার্সের হয়ে খেলেন।
২০০৮ সালের আইসিসি অনূর্ধ্ব-১৯ ক্রিকেট বিশ্বকাপে উইকেট-রক্ষক হিসেবে দলের সদস্য মনোনীত হন। অ্যাডাম গিলক্রিস্টকে তিনি তার আদর্শ মনে করেন, যিনি আক্রমণাত্মক ব্যাটিংয়ে অগ্রসর হন। ২০০৮-০৯ মৌসুমে ঘরোয়া ক্রিকেটে সীমিত ওভারের খেলায় ১০৫ গড়ে ২৮৫ রান করেন। এ সাফল্যে ও আক্রমণাত্মক ব্যাটিংয়ের দরুন তাকে ইংল্যান্ডে অনুষ্ঠিত আইসিসি বিশ্ব টুয়েন্টি২০ প্রতিযোগিতায় দলের সদস্য মনোনীত করা হয়।
২০১০ সালের নভেম্বরের শেষদিকে চীনের গুয়াংজুতে অনুষ্ঠিত এশিয়ান গেমসের ক্রিকেটে ১৩-সদস্যবিশিষ্ট বাংলাদেশ ক্রিকেট দলের অন্যতম সদস্য ছিলেন তিনি। চূড়ান্ত খেলায় আফগানিস্তান ক্রিকেট দলের বিপক্ষে বাংলাদেশ পাঁচ উইকেটে জয়লাভ করে। এরফলে বাংলাদেশ দল এশিয়ান গেমসে প্রথম স্বর্ণপদক লাভ করে।
আরাফাত সানি

আরাফাত সানি (জন্ম: ২৯ সেপ্টেম্বর, ১৯৮৬) বাংলাদেশের উদীয়মান ক্রিকেটার। বাংলাদেশ জাতীয় ক্রিকেট দলের অন্যতম সদস্য মিঠুন আলী’র সাথে তারও টুয়েন্টি২০ আন্তর্জাতিক ক্রিকেট খেলায় অভিষেক ঘটে সফরকারী শ্রীলঙ্কা ক্রিকেট দলের বিপক্ষে। ১২ ফেব্রুয়ারি, ২০১৪ তারিখে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ১ম টি২০আইয়ে তিনি অভিষিক্ত হন। ক্রিকেট খেলায় তিনি মূলতঃ বামহাতে ধীরগতির অর্থোডক্স বোলার। পাশাপাশি দলের প্রয়োজনে বামহাতে ব্যাটিং করে থাকেন। প্রথম-শ্রেণীর ক্রিকেটে ২০০১/০২ মৌসুমে ঢাকা বিভাগের হয়ে অভিষেক ঘটে তার। বর্তমানে তিনি ঘরোয়া প্রথম-শ্রেণীর ক্রিকেটে ঢাকা মেট্রোপলিস এবং টুয়েন্টি২০ ক্রিকেটে চিটাগং কিংসের হয়ে খেলছেন।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে মিনিস্টার গ্রুপ রাজশাহী তাকে কিনে নেয়।
মাইক্রোসফট সার্টিফায়েড প্রফেশনাল

মাইক্রোসফট সার্টিফিকেশন হলো মাইক্রসফট পণ্যের জন্য তথ্যপ্রযুক্তি পেশাদার সার্টিফিকেশন। এক বা একাধিক পরীক্ষায় পাসের পর প্রতিটি সার্টিফিকেট প্রদান করা হয়। 
২০১৩ সালের ১ অক্টোবর মাইক্রোসফট সার্টিফায়েড আর্কিটেক্ট, মাইক্রোসফট সার্টিফায়েড সলিউশনস মাস্টার এবং মাইক্রোসফট সার্টিফায়েড মাস্টার্স বিলুপ্ত হয়। 
পরীক্ষাসমূহ দুই বা তিন ঘণ্টা ধরে অনুষ্ঠিত হয় এবং ৪০ থেকে ৯০টি বহু-নির্বাচনী, ড্র্যাগ অ্যান্ড ড্রপ ইত্যাদি নিয়ে পরীক্ষা হয়।
মাইক্রোসফট সার্টিফায়েড সলিউশনস অ্যাসোসিয়েট হলো উচ্চতর সার্টিফিকেশনের ভিত্তি এবং মাইক্রোসফট সার্টিফায়েড সলিউশনস এক্সপার্ট এর পূর্বশর্ত। এটি মাইক্রোসফট সার্টিফায়েড টেকনোলজি স্পেশালিস্টকে প্রতিস্থাপন করে। 
এই সার্টিফিকেশন প্রতি তিন বছর পর পর নবায়ন করতে হয়। এটি ধীরে ধীরে মাইক্রোসফট সার্টিফায়েড আইটি প্রফেশনালকে প্রতিস্থাপন করবে। 
এই সার্টিফিকেশন প্রতি দুই বছর পর পর নবায়ন করতে হয়। 
মাইক্রোসফট সার্টিফায়েড আর্কিটেক্ট হলো মাইক্রোসফট সার্টিফিকেশনের চূড়া। এই সার্টিফিকেট অর্জনের পূর্বে মাইক্রোসফট সার্টিফায়েড মাস্টার্স সার্টিফিকেট অর্জন করতে হয়। 
যেসব পণ্যে মাইক্রোসফট সার্টিফায়েড আর্কিটেক্ট সার্টিফিকেট প্রদান করা হয় :
যেসব পণ্যে মাইক্রোসফট সার্টিফায়েড আইটি প্রফেশনাল সার্টিফিকেট প্রদান করা হয় :
যেসব পণ্যে মাইক্রোসফট সার্টিফায়েড টেকনোলজি স্পেশালিস্ট সার্টিফিকেট প্রদান করা হয় :
যেসব পণ্যে মাইক্রোসফট সার্টিফায়েড প্রফেশনাল ডেভেলপার সার্টিফিকেট প্রদান করা হয় :
সাব্বির রহমান

সাব্বির রহমান (জন্ম: ২২ নভেম্বর, ১৯৯১) রাজশাহীতে জন্মগ্রহণকারী বাংলাদেশের ক্রিকেটার। বাংলাদেশ ক্রিকেট দলের অন্যতম সদস্য ছিলো। সাব্বির একজন ডানহাতি পাওয়ার হিটিং ব্যাটার। ঘরোয়া প্রথম-শ্রেণীর ক্রিকেট ও লিস্ট এ ক্রিকেটে তিনি রাজশাহী বিভাগের হয়ে খেলে থাকেন। "রুম্মন" ডাকনামে পরিচিত সাব্বির রহমান ডানহাতে ব্যাটিংয়ের পাশাপাশি লেগ ব্রেক বোলার হিসেবে দলে ভূমিকা রাখেন।
২০১০ সালের নভেম্বরের শেষদিকে চীনের গুয়াংজুতে অনুষ্ঠিত এশিয়ান গেমসের ক্রিকেটে ১৩-সদস্যবিশিষ্ট বাংলাদেশ ক্রিকেট দলের অন্যতম সদস্য ছিলেন তিনি। চূড়ান্ত খেলায় আফগানিস্তান ক্রিকেট দলের বিপক্ষে বাংলাদেশ পাঁচ উইকেটে জয়লাভ করে। এরফলে বাংলাদেশ দল এশিয়ান গেমসে প্রথম স্বর্ণপদক লাভ করে।
১৪ ফেব্রুয়ারি, ২০১৪ তারিখে সফরকারী শ্রীলঙ্কা ক্রিকেট দলের বিপক্ষে জহুর আহমেদ চৌধুরী স্টেডিয়ামে অনুষ্ঠিত ২য় টুয়েন্টি২০ আন্তর্জাতিকে বাংলাদেশের পক্ষে সাব্বির রহমানের টি২০ আন্তর্জাতিকে অভিষেক ঘটে।
২১ নভেম্বর, ২০১৪ তারিখে জিম্বাবুয়ে ক্রিকেট দলের বিপক্ষে সফরকারী দলের সলোমন মিরের সাথে তারও একদিনের আন্তর্জাতিক ক্রিকেটে অভিষেক ঘটে। নাসির হোসেনের স্থলাভিষিক্ত হয়ে নিজস্ব ২৩তম জন্মদিনে অভিষিক্ত সাব্বির আক্রমণধর্মী ব্যাটিং করে মাত্র ২৫ বলে ৪৪ রান সংগ্রহ করেন। তার এ ইনিংসে তিনটি বাউন্ডারী ও তিনটি ছক্কার মার ছিল। তার এ অসামান্য ক্রীড়ানৈপুণ্যে বাংলাদেশ দল ৮৭ রানে জয়লাভ করে ও ৫-ম্যাচের সিরিজে ১-০ ব্যবধানে এগিয়ে যায়।
২০১৬ এশিয়া কাপ এ তার করা ৫৪ বলে ৮০ রান শ্রীলঙ্কার বিপক্ষে বাংলাদেশকে জয় এনে দেয়। পরে ম্যান অব দ্য টুর্নামেন্টের পুরস্কারও পান উত্তরবঙ্গের ছেলে সাব্বির রহমান। পেয়েছেন ১২ হাজার ৫০০ ডলার পুরস্কার। সাব্বির ৫ ম্যাচে ১৭৬ রান করেছেন।
ডেভিড গিলমোর

ডেভিড জন গিলমোর ( ; জন্ম ৬ মার্চ ১৯৪৬) একজন ইংরেজ সঙ্গীতশিল্পী, যিনি প্রোগ্রেসিভ রক ব্যান্ড পিংক ফ্লয়েডের সদস্য ছিলেন। ১৯৬৮ সালে প্রতিষ্ঠাতা সদস্য সিড ব্যারেটের ব্যান্ড ত্যাগের কিছু আগে গিটারবাদক এবং সহ-নেতৃত্বের কণ্ঠশিল্পী হিসাবে ব্যান্ডে যোগ দেন। পিংক ফ্লয়েড "দ্য ডার্ক সাইড অব দ্য মুন" (১৯৭৩), "উইশ ইউ ওয়্যার হেয়ার" (১৯৭৫), "অ্যানিম্যাল্‌স" (১৯৭৭) এবং "দ্য ওয়াল" (১৯৭৯) ধারণা অ্যালবাম নিয়ে আন্তর্জাতিক সাফল্য অর্জন করে। ১৯৮০-এর দশকের শুরুর দিকে, তারা সঙ্গীত ইতিহাসের সর্বাধিক বিক্রিত এবং সর্বাধিক প্রশংসিত ব্যান্ড হয়ে ওঠে; ২০১২ সালের হিসেবে, তারা যুক্তরাষ্ট্রে ৭৫ মিলিয়ন সহ বিশ্বব্যাপী ২৫০ মিলিয়নেরও অধিক রেকর্ড বিক্রি করেছিল। ১৯৮৫ সালে রজার ওয়াটার্সের প্রস্থানের পরে, পিংক ফ্লয়েড গিলমোরের নেতৃত্বে অব্যাহত রেখেছিলেন এবং পরবর্তীতে আরও তিনটি স্টুডিও অ্যালবাম প্রকাশ করেন।
গিলমোর বিভিন্ন শিল্পী তৈরি করেছেন, যেমন ড্রিম অ্যাকাডেমি, এবং চারটি একক স্টুডিও অ্যালবাম প্রকাশ করেছেন: "ডেভিড গিলমোর", "অ্যাবাউট ফেইস", "অন অ্যান আইল্যান্ড", এবং "রেটল দ্যাট লক"। গায়ক-গীতিকার কেট বুশকে জনগণের নজরে আনার কৃতিত্বও তার। পিংক ফ্লয়েডের সদস্য হিসাবে, ১৯৯৬ সালে তিনি ইউএস রক অ্যান্ড রোল হল অব ফেইম এবং ২০০৫ সালে ইউকে মিউজিক হল অব ফেমের অন্তর্ভুক্ত হন। ২০০৩ সালে, গিলমোরকে অর্ডার অব দ্য ব্রিটিশ এম্পায়ার (সিবিই) সম্মান দেয়া হয়। ২০০৮ সালে কিউ পুরস্কার অনুষ্ঠানে তিনি অসামান্য অবদানের খেতাব লাভ করেন।. ২০১১ সালে, "রোলিং স্টোন" সাময়িকী তাদের সর্বকালের সেরা গিটারবাদকের তালিকায় তাকে ১৪ নম্বরে অন্তর্ভুক্ত করে। ২০০৯ সালে প্ল্যানেট রক শ্রোতাদের ভোটে মহান রক শিল্পী হিসেবে তিনি ৩৬ নম্বরেও ছিলেন।
ডেভিড জন গিলমোর, ৬ মার্চ ১৯৪৬ সালে ক্যামব্রিজ, ইংল্যান্ডে জন্মগ্রহণ করেন। তার পিতা, ডগলাস গিলমোর ছিলেন কেমব্রিজ বিশ্ববিদ্যালয়ের প্রাণিবিজ্ঞানের প্রবীণ অধ্যাপক এবং মাতা সিলভিয়া (নী উইলসন) ছিলেন শিক্ষক এবং চলচ্চিত্র সম্পাদক; পরবর্তীতে যিনি বিবিসি'র হয়েও ​​কাজ করেন। গিলমোরের জন্মের সময় তারা ট্রামপিঙ্গটন, কেমব্রীজশায়ারে বসবাস করতেন, তবে ১৯৫৬ সালে এই দম্পতি গ্রান্টচেস্টার মিডোসে স্থানান্তরিত হন।
গিলমোরের বাবা সংগীতে তার আগ্রহ উত্সাহিত করতেন এবং ১৯৫৪ সালে তিনি তার প্রথম একক অ্যালবাম বিল হালেই-এর "রক অ্যারাউন্ড দ্যা ক্লক" কেনেন। এরপর সংগীতের প্রতি তার উদ্দীপনা আন্দোলিত হয়েছে এলভিস প্রেসলির "হার্টব্রেক হোটেল"এবং পরবর্তিতে দ্যা এভ্রিলি ব্রাদার্সের "বাই বাই লাভ" হানের মাধ্যমে।
গিলমোরের প্রথম বিয়ে হয় ৭ই জুলাই ১৯৭৫ সালে, আমেরিকান-জন্মগ্রহণকারী মডেল এবং শিল্পী জিঞ্জার গিলমোর সাথে। এই দম্পতির চার সন্তান ছিল: এলিস (জন্ম ১৯৭৬), ক্লেয়ার (জন্ম ১৯৭৯), সারা (জন্ম ১৯৮৩) এবং ম্যাথু (জন্ম ১৯৮৬)। তারা মূলত একটি ওয়ালডোর্ফ বিদ্যালয়ে পড়াশোনা করেন, তবে গিলমোর তাদের সেই শিক্ষাকে "ভয়ঙ্কর" বলে আখ্যায়িত করেন। ১৯৯৪ সালে তিনি সাংবাদিক পলি স্যামসনকে বিয়ে করেন। তার নিতবর ছিলো কিশোর বন্ধু এবং পিঙ্ক ফ্লয়েড অ্যালবাম আর্টওয়ার্ক ডিজাইনার স্ট্রম থ্রগসন। এই দম্পতির চার সন্তান: চার্লি (জন্ম ১৯৯১) (স্যামসন এর পুত্রের সঙ্গে হেথ হিথকোট উইলিয়ামস যাকে গিলমোর দত্তক গ্রহণ করেন), জো (জন্ম ১৯৯৫), গ্যাব্রিয়েল (জন্ম ১৯৯৭), এবং রোমানি (জন্ম ২০০২)। দ্যা ডিভিশন বেল অ্যালবামের "হাই হোপস" গানের শেষাংশে চার্লিকে টেলিফোনে কথা বলতে শোনা যায় স্টিভ ও'রোয়ারকির সাথে।
আলতাদীঘি জাতীয় উদ্যান

আলতাদিঘী জাতীয় উদ্যান নওগাঁ জেলার ধামইরহাট উপজেলায় অবস্থিত একটি জাতীয় উদ্যান। এই উপজেলায় আলতাদিঘী নামের একটি দিঘীকে কেন্দ্র করে গড়ে উঠেছে সুবিশাল বনভূমি। শালবন এবং বিভিন্ন প্রজাতির উদ্ভিদে পরিপূর্ণ ২৬৪.১২ হেক্টর জমির এই বনভূমির ঠিক মাঝখানেই রয়েছে প্রায় ৪৩ একর আয়তনের সেই বিশাল দিঘী। পরিবেশ ও বন মন্ত্রণালয় ২০১১ সালে এটিকে 'আলতাদিঘী জাতীয় উদ্যান' হিসাবে ঘোষণা করেছে। ২০১১ সালের ২৪ ডিসেম্বর এটি প্রতিষ্ঠিত হয়। এছাড়াও জাতীয় উদ্যানের পশের ১৭.৩৪ হেক্টর বনভুমিকে ৯ জুন ২০১৬ তারিখে বাংলাদেশের বন অধিদপ্তর বিশেষ জীববৈচিত্র্য সংরক্ষণ এলাকা ঘোষণা করে।
আলতাদিঘীটি বাংলাদেশ-ভারত সীমান্তবর্তী অংশে অবস্থিত একটি প্রাচীন জলাশয়। দিঘীটির আয়তন ৪৩ একর। এই জলাশয় দৈর্ঘ্যে ১১০০ মিটার এবং প্রস্থে ৫০০ মিটার। পাহাড়ের মতো পাড়গুলি উঁচু এবং দক্ষিণ পাড় শালবনে ঢাকা। প্রাচীন দিঘীগুলির মধ্যে এটিই বোধ হয় বাংলাদেশের সর্ববৃহৎ সচল দিঘী। উল্লেখ্য বিশাল দিঘী রামসাগরের দৈর্ঘ্য এটির চেয়ে ১৫০ মিটার বেশি হলেও চওড়ায় ১৫০ মিটার কম। আর রামসাগর ১৭৫০ সালের দিকে খনন করা হয়। কিন্তু আলতাদিঘী হিন্দু-বৌদ্ধ যুগের দিঘী।
স্থানীয় মানুষের মুখে একটা লোককাহিনী প্রচলিত আছে যে, প্রজা সাধারণের পানিয়জলের সংকট নিরসনকল্পে , রাজা বিশ্বনাথ রাজমাতার সন্তুষ্টিকল্পে দীঘিটি খনন করেন। রাজমাতার শর্ত ছিল যে, তিনি পায়ে হেঁটে যতদূর অবধি যেতে পারবেন সেই পর্যন্ত দীঘিটি খনন করতে হবে। রাজমাতার শর্ত পূরণের বিষয়ে মন্ত্রীবরের সঙ্গে রাজা পরামর্শ করে আলতা নিয়ে আসেন। অতঃপর, একদিন ঘটা করে মন্ত্রীবরের সবাই রাজমাতা কে অনুসরণ করেন এবং রাজমাতা হাঁটতে শুরু করেন। কিন্তু রাজমাতার হাটা আর শেষ হয়না, তিনি হাঁটতেই থাকেন । তারপর, পরিস্থিতি প্রতিকুল দেখে মন্ত্রীবর দীঘির শেষ প্রান্তে রাজমাতার পায়ে আলতা ছিটিয়ে দিয়ে তাকে থামিয়ে দেন এই বলে যে, মা তোমার পা ফেটে রক্ত বেরিয়েছে। তুমি আর হাঁটতে পারবে না। যেই স্থানে গিয়ে রাজমাতা হাটা বন্ধ করেছিলেন , শুরুর স্থান থেকে সেই অবধি পর্যন্ত রাজা বিশ্বনাথ দীঘি খনন করেছিলেন। সেই থেকেই এই দীঘিটি আলতা দীঘি নামে হিসেবে পরিচিতি লাভ করে।
ইতিহাস সম্বন্ধে সঠিকভাবে কিছু বলা যায় না। তবে এই জলাশয় টি জগদ্দল মহাবিহারের সমসাময়িক অথবা পাল যুগ পূর্ববর্তী সময়ের বলে ধারণা করা যায়।
আলতাদিঘী জাতীয় উদ্যানে মেছোবাঘ, গন্ধগোকুল, শিয়াল, অজগর ও বানর পাওয়া যায়। এছাড়াও বিভিন্ন প্রজাতির পাখি, পোকামাকড়সহ নানা প্রজাতির জীববৈচিত্র্য রয়েছে। বিশেষত শালগাছকে আলিঙ্গণ করে গড়ে ওঠা উঁই পোকার ঢিবিগুলো সবচেয়ে আকর্ষণীয়।
বর্তমানে আলতাদিঘীটি ইজাদারদের নিকট ইজারা দেওয়া হয়েছে যা এলাকার পরিবেশ ও জীববৈচিত্র্যের জন্য হুমকি বলে বিশেষজ্ঞগণ বিবেচনা করেন।
ডেভিড গিলমোর (দ্ব্যর্থতা নিরসন)

ডেভিড গিলমোর একজন ইংরেজ সঙ্গীতজ্ঞ এবং পিঙ্ক ফ্লয়েডের অন্যতম সদস্য।
ডেভ গিলমোর অথবা ডেভিড গিলমোর এছাড়াও উল্লেখ করতে পারে:
তথ্য কমিশন (বাংলাদেশ)

বাংলাদেশের তথ্য কমিশন বাংলাদেশের একটি রাষ্ট্রায়ত্ত স্বাধীন প্রতিষ্ঠান যা ২০০৯ সালে ঢাকায় প্রতিষ্ঠিত হয়। তার প্রধান কাজ বাংলাদেশ রাষ্ট্রের গণতান্ত্রিক ব্যবস্থাকে সুসংহত করার উদ্দেশ্যে জনগণের তথ্য প্রাপ্তির নিশ্চয়তা বিধান এবং তথ্য সহজলভ্য করার পরিবেশ সৃষ্টির মাধ্যমে সংশ্লিষ্ট কর্তৃপক্ষসমূহ সম্পর্কে নাগরিকগণের জানার অধিকার নিশ্চিত করা। এতে কর্তৃপক্ষগুলোর দুর্নীতি হ্রাস, স্বচ্ছতা বৃদ্ধি, জনগণের কাছে জবাবদিহিতা ও সুশাসন প্রতিষ্ঠিত করা সম্ভব হচ্ছে। রাষ্ট্রায়ত্ত, সরকারি, স্বায়ত্তশাসিত ও সংবিধিবদ্ধ সংস্থা এবং সরকারি ও বিদেশি অর্থায়নে সৃষ্ট বা পরিচালিত বেসরকারি সংস্থাসমূহ তথ্য কমিশনের তালিকাভুক্ত হওয়া বাধ্যতামূলক। যথাসময়ে সঠিক তথ্য প্রদানের জন্য তথ্য কমিশন তালিকাভুক্ত কর্তৃপক্ষগুলোতে দায়িত্বপ্রাপ্ত কর্মকর্তা ও আপীল কর্তৃপক্ষ নিয়োগ দেন। 
বাংলাদেশের সংবিধানে চিন্তা, বিবেক ও বাক-স্বাধীনতা নাগরিকগণের অন্যতম মৌলিক অধিকার হিসেবে স্বীকৃত। তথ্য প্রাপ্তির অধিকার চিন্তা, বিবেক ও বাক-স্বাধীনতার একটি অবিচ্ছেদ্য অংশ। তাই তথ্য অধিকার বাংলাদেশে মৌলিক মানবাধিকার হিসেবে গণ্য। এই অধিকার নিশ্চিত করার জন্য পৃথিবীর অনেক রাষ্ট্রে তথ্য অধিকার আইন আছে। এ পর্যন্ত ৮৮টিরও বেশি দেশ তথ্য অধিকারকে আইনগতভাবে স্বীকৃতি দিয়েছে। এ কারণে বিভিন্ন মহলে তথ্য অধিকার আইন পাশের দাবি জোরদার হতে থাকে। অবশেষে নবম জাতীয় সংসদের প্রথম অধিবেশনে পাশ হয় তথ্য অধিকার আইন, ২০০৯। আইনটিতে তথ্য কমিশন নামে একটি সংবিধিবদ্ধ ও স্বাধীন প্রতিষ্ঠান সৃষ্টি করা হয়। 
২০১৩ সালের তথ্য কমিশনের বার্ষিক রিপোর্ট এখনো প্রকাশিত হয়নি। তবে মহামান্য রাষ্ট্রপতি কর্তৃক গৃহীত ব্যবস্থায় জাতীয় সংসদে উত্থাপিত তথ্য কমিশনের ২০১২ সালের বার্ষিক প্রতিবেদনের ৫১ পৃষ্ঠায় ৩.১২ অনুচ্ছেদ অনুযায়ী বাংলাদেশে তথ্য প্রদানে সেরা তিনটি প্রতিষ্ঠান বা কর্তৃপক্ষ হচ্ছে নিম্নরূপ :-
কপিলাবস্তু জেলা

কপিলবস্তু জেলা ( , প্রায়ই কপিলবস্তু, হচ্ছে নেপালের পশ্চিমাঞ্চল বিকাস ক্ষেত্রের লুম্বিনী অঞ্চলের একটি জেলা। তোউলিহাওয়া হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ৪৮১,৯৭৬ জন এবং ২০১১ সালের আদমশুমারি অনুসারে লোকসংখ্যা ৫৭১,৯৩৬ জন।
পরাসী জেলা

পরাসী জেলা (পূর্ব নাম নবলপরাসী জেলা) () , হচ্ছে নেপালের ৫ নং প্রদেশের একটি জেলা। রামগ্রাম হচ্ছে এই জেলার সদরদপ্তর।
পরাসী জেলার মোট আয়তন ৬৩৪.৮৮ বর্গকিলোমিটার (২৪৫.১৩ বর্গ মাইল)।
২০১১ সালের আদমশুমারি অনুসারে আগের নবলপরাসী জেলার লোকসংখ্যা ছিল ৩২১০৫৮ জন।
পূর্বে, পরাসী জেলা নওলাপরাসি জেলার অংশ ছিল। উক্ত জেলা রাজ্যের প্রশাসনিক বিভাগগুলির পুনর্গঠনের পরে ২০ সেপ্টেম্বর, ২০১৫ তারিখে দুটি পৃথক জেলা যথা নওলপুর জেলা এবং পরাসী জেলাতে বিভক্ত হয়েছিল।
জেলাটি ৭টি স্থানীয় পর্যায়ের সংস্থায় বিভক্ত যার মধ্যে ৩টি নগর পৌরসভা এবং ৪টি গ্রামীণ পৌরসভা।
মাইকেল টার্নার

মাইকেল টার্নার একজ তাত্ত্বিক বিশ্বতত্ত্ববিদ। তিনি "ডার্ক এনার্জি" শব্দের প্রবর্তন করেন। তিনি শিকাগো বিশ্ববিদ্যালয় এর একজন অধ্যাপক। তিনি ২০০৩ থেকে ২০০৬ সাল পর্যন্ত ন্যাশনাল সাইন্স ফাউন্ডেশন এর ম্যাথেমেটিক্যাল অ্যান্ড ফিজিক্যাল সায়েন্সেস এর সহকারী পরিচালক ছিলেন। 
টার্নার ১৯৭১ সালে ক্যালিফোর্নিয়া ইনস্টিটিউট অফ টেকনোলজি থেকে পদার্থবিজ্ঞানে বিএস এবং ১৯৭৮ সালে স্ট্যানফোর্ড বিশ্ববিদ্যালয় থেকে পিএইচডি ডিগ্রি অর্জন করেন।
নাচনী নাচ

নাচনী নাচ ভারতের পশ্চিমবঙ্গের পুরুলিয়া জেলা, উড়িষ্যা ও ঝাড়খণ্ডে প্রচলিত এক বিশেষ লোকনৃত্য।
নাচনী নাচ ঝুমুর গানের সঙ্গে পরিচালিত হয়ে থাকে। এই নৃত্যে সুস্পষ্ট মুদ্রার ব্যবহার না থাকলেও হস্তক, চারী, ভ্রমরী প্রভৃতি ঠাটের লক্ষণ রয়েছে। আসরে উপস্থিত রাধা ও কৃষ্ণের যুগল মূর্তিকে প্রণাম করে আসর বন্দনার মাধ্যমে নাচ শুরু হয়। নাচনী নাচের গানগুলির প্রধান রস শৃঙ্গার এবং রাধা কৃষ্ণ লীলা মূল বিষয়বস্তু। একটি তিন ফুট উচ্চয়াত্র পনেরো থেকে পঁচিশ ফুট ব্যাসার্ধের এক গোলাকৃতি বেদীতে নর্তকীরা নাচ করে থাকেন। এই নৃত্যে ঢোল, মাদল, সানাই, শিঙ্গা, কারহা, কেড়কেড়ি প্রভৃতি বাদ্যযন্ত্র ব্যবহৃত হয়ে থাকে। নাচের দল সাহারণতঃ পাঁচ থেকে কুড়ি জন নিয়ে গঠিত হয়। দলের প্রধান পুরুষকে বলা হয় রসিক বা রসক্যা এবং নর্তকীদের বলা হয় নাচনী।
আলভিরো পিটারসন

আলভিরো নাথান পিটারসন (; জন্ম: ২৫ নভেম্বর, ১৯৮০) কেপ প্রদেশের পোর্ট এলিজাবেথে জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। দক্ষিণ আফ্রিকা জাতীয় ক্রিকেট দলের অন্যতম সদস্য আলভিরো পিটারসন টেস্ট, একদিনের আন্তর্জাতিক (ওডিআই) এবং টুয়েন্টি২০ আন্তর্জাতিক (টি২০আই) ক্রিকেট খেলায় প্রতিনিধিত্ব করছেন।
দক্ষিণ আফ্রিকার ঘরোয়া ক্রিকেটে হাইভেল্ড লায়ন্সের হয়ে খেলার পাশাপাশি দলের অধিনায়কের দায়িত্ব পালন করছেন। এছাড়াও, ইংল্যান্ডের কাউন্টি ক্রিকেটে গ্ল্যামারগন, এসেক্স, সমারসেট ও ল্যাঙ্কাশায়ার কাউন্টি ক্রিকেট ক্লাবের পক্ষে খেলছেন।
পোর্ট এলিজাবেথের গেলভেনডেল শহরে পিটারসন জন্মগ্রহণ করেন ও সেখানেই তিনি বড় হন। স্টেট হাই স্কুলের অধ্যয়ন করেন ও সাবেক দক্ষিণ আফ্রিকান টেস্ট ব্যাটসম্যান অ্যাশওয়েল প্রিন্সের অনুসারী তিনি। এক ট্যাক্সি ড্রাইভারের সন্তান তিনি। নর্দান্স ক্রিকেট দলের পক্ষ হয়ে ২০০১ সালে প্রথম-শ্রেণীর ক্রিকেট খেলতে শুরু করেন।
২০০৬ সালে দক্ষিণ আফ্রিকার এ দলে খেলার পূর্বে দক্ষিণ আফ্রিকার একদিনের দলের সদস্য হিসেবে জিম্বাবুয়ের বিপক্ষে দুইটি ওডিআইয়ে অংশগ্রহণ করেছিলেন। ২০১০ সালে কলকাতায় অনুষ্ঠিত ভারত দলের বিপক্ষে টেস্ট অভিষেক ঘটে তার ও অভিষেক টেস্টেই সেঞ্চুরি করেন তিনি। এরফলে অ্যান্ড্রু হাডসন ও জ্যাক রুডল্‌ফের পর তৃতীয় দক্ষিণ আফ্রিকান ক্রিকেটার হিসেবে অভিষেকেই সেঞ্চুরি করার গৌরব অর্জন করেন।
২০১০ সালে বাংলাদেশের জাতীয় ক্রিকেট লীগের টুয়েন্টি২০ প্রতিযোগিতায় কিংস অব খুলনার হয়ে খেলেন। একই বছরে বিদেশে ওয়েস্ট ইন্ডিজের বিপক্ষে ৩টি ও পাকিস্তানের বিপক্ষে ২টি টেস্টে অংশগ্রহণ করেন। নিজ দেশে অনুষ্ঠিত সফরকারী ভারতের বিরুদ্ধে অনুষ্ঠিত নিষ্পত্তিবিহীন সিরিজেও খেলেন। কিন্তু ঐ তিনটি সিরিজের কোনটিতেই সেঞ্চুরি করতে ব্যর্থ হওয়ায় নভেম্বর, ২০১১ সালে নিজ দেশে অনুষ্ঠিত সফরকারী অস্ট্রেলিয়ার বিপক্ষে সিরিজ থেকে বাদ পড়েন।
৬ জানুয়ারি, ২০১৫ তারিখে সফরকারী ওয়েস্ট ইন্ডিজের বিপক্ষে অনুষ্ঠিত তৃতীয় টেস্টে দক্ষিণ আফ্রিকার বিজয়ের পর আন্তর্জাতিক ক্রিকেট থেকে তার অবসরের কথা ঘোষণা করেন। আরও ঘোষণা করেন যে, ইংরেজ কাউন্টি ক্রিকেটে কোলপ্যাক চুক্তিতে খেলবেন। এরপর ২২ জানুয়ারি, ২০১৫ তারিখে ল্যাঙ্কাশায়ারের সদস্যরূপে দুই বছর মেয়াদে চুক্তিনামায় স্বাক্ষর করেন।
২০০১ এএফসি মহিলা চ্যাম্পিয়নশিপ

২০০১ এএফসি মহিলা চ্যাম্পিয়নশিপ ছিল এএফসি মহিলা চ্যাম্পিয়নশিপের ত্রয়োদশ আসর। এটি তাইওয়ানে ২০০১ সালের ৪ ডিসেম্বর থেকে ১৬ ডিসেম্বর পর্যন্ত অনুষ্ঠিত হয়। এই প্রতিযোগিতায় ১৪টি দল অংশগ্রহণ করে।
১৪টি দলকে মোট তিনটি গ্রুপে ভাগ করা হয়। এর মধ্যে ২টি গ্রুপের দল সংখ্যা ছিল ৫ ও ১টি গ্রুপে ৪।
দেবলীনা দত্ত

দেবলীনা দত্ত () একজন ভারতীয় অভিনেত্রী যিনি বাংলা টেলিভিশনের অন্যতম জনপ্রিয় ব্যক্তিত্ব। ১৯৯৬ সালে, বাংলা ধারাবাহিক "সীমারেখা" দিয়ে তার অভিনয় জীবন শুরু হয়। সমরেশ মজুমদারের বিখ্যাত উপন্যাস "সাতকাহন" অবলম্বনে নির্মিত "সাতকাহন" ধারাবাহিকে দীপাবলীর ভূমিকায় অভিনয় করে জনপ্রিয়তা লাভ করেন দেবলীনা দত্ত। এরপরে রবি ওঝার ধারাবাহিক "এক আকাশের নীচে" তাকে জনপ্রিয়তার শিখরে পৌঁছে দেয়।
দেবলীনা ভারতীয় বিজ্ঞাপন সবিতা ভাবীর চরিত্রে অভিনয় করেন।
আনিসুর রহমান

আনিসুর রহমান (জন্ম: ১ মার্চ, ১৯৭১) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। খেলায় তিনি মূলতঃ বামহাতি মিডিয়াম ফাস্ট বোলার হিসেবে অংশ নিয়েছেন। বর্তমানে তিনি আন্তর্জাতিক ক্রিকেট কাউন্সিলের তালিকাভূক্ত আম্পায়ারের দায়িত্ব পালন করছেন। ১০ জুলাই, ২০১৫ তারিখ পর্যন্ত তিনি সর্বমোট ৩টি ওডিআই এবং ৬টি টুয়েন্টি২০ আন্তর্জাতিক খেলা পরিচালনা করেছেন। ১৯৯৫ থেকে ১৯৯৮ সালের মধ্যে বাংলাদেশ জাতীয় ক্রিকেট দলের হয়ে ২টি একদিনের আন্তর্জাতিকে অংশগ্রহণ করেছেন। দীর্ঘদেহী বামহাতি বোলার হিসেবে তার প্রধান সাফল্য ছিল ১৯৮৯ সালের অনূর্ধ্ব-১৯ এশিয়া কাপ প্রতিযোগিতা। ভারত ও পাকিস্তানের বিপক্ষে তিনি যথাক্রমে ৩/৪৪ ও ৩/৩৬ বোলিং পরিসংখ্যান গড়েন।
বাংলাদেশী বোলারদের অন্যতম একজন হিসেবে আনিস পুরনো বলকে রিভার্স সুইং করানোয় দক্ষ ছিলেন। ঘরোয়া ক্রিকেটে চমকপ্রদ সাফল্যের প্রেক্ষিতে দল নির্বাচকমণ্ডলী তাকে জাতীয় দলে অন্তর্ভুক্ত করে। কিন্তু গোলাম নওশের প্রিন্স ও জাহাঙ্গীর আলম তালুকদার দুলু’র ন্যায় দুই বামহাতি সীমারের সাথে তাকে ব্যাপক প্রতিদ্বন্দ্বিতা করতে হয়। খেলোয়াড়ী জীবনে শারীরিক আঘাতপ্রাপ্তি ও নো-বলের সমস্যা ব্যাপক প্রতিবন্ধকতা সৃষ্টি করে। ১৯৯৪ সালে স্বল্পকালের জন্য কিছুটা জ্বলে উঠেন।
শারজায় ১৯৯৪-৯৫ মৌসুমে অনুষ্ঠিত পেপসি এশিয়া কাপ প্রতিযোগিতার প্রথম খেলায় ৫ এপ্রিল, ১৯৯৫ তারিখে ভারতের বিপক্ষে খালেদ মাসুদ, মোহাম্মদ জাভেদ, মোহাম্মদ রফিক এবং সাজ্জাদ আহমেদের সাথে তারও একযোগে একদিনের আন্তর্জাতিকে অভিষেক ঘটে। কিন্তু খেলায় বোলিংয়ে তিনি তেমন সুবিধা লাভ করতে পারেননি।